hotchpotch/miracl-hf-unified huggingface dataset:
ব্রায়ান হ্যাস্টিংস
ব্রায়ান ফ্রেডরিক হ্যাস্টিংস (; জন্ম: ২৩ মার্চ, ১৯৪০) ওয়েলিংটনের আইল্যান্ড বে এলাকায় জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম শক্তিধর সদস্য ছিলেন। ঘরোয়া প্রথম-শ্রেণীর ক্রিকেটে ওয়েলিংটন, সেন্ট্রাল ডিস্ট্রিক্টস ও ক্যান্টারবারির প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও লেগ-ব্রেক বোলিংয়ে পারদর্শীতা দেখিয়েছেন ব্রায়ান হ্যাস্টিংস।
শক্তিধর ক্রীড়াশৈলীর অধিকারী ব্রায়ান হ্যাস্টিংস বলকে সঠিকভাবে সময়ের সাথে তাল মিলিয়ে মোকাবেলা করতেন। খুবই দ্রুততার সাথে কাট কিংবা হুক, লেগের দিকের ফাস্ট মিডিয়াম বলগুলোকে অবলীলাক্রমে ক্লিপ করতে পারতেন। গালি অঞ্চলে ফিল্ডিংয়ে দক্ষতার পরিচয় দিয়েছেন। ১৭ বছর বয়সে ওয়েলিংটনের পক্ষে খেলতে শুরু করেন।
মাঝারিসারির ব্যাটসম্যান হিসেবে খেলতেন তিনি। ১৯৬৯ থেকে ১৯৭৬ সময়কালে নিউজিল্যান্ড দলের পক্ষে ৩১ টেস্ট ও ১১টি একদিনের আন্তর্জাতিকে অংশ নিয়েছেন ব্রায়ান হ্যাস্টিংস। ১৯৭০-এর দশকের শুরুতে নিউজিল্যান্ডের নিয়মিত সদস্যরূপে ৪নং অবস্থানে ব্যাটিংয়ে নামতেন। তবে তাঁর সক্ষমতার বিষয়টি দল নির্বাচকমণ্ডলীর দৃষ্টি আকর্ষণের জন্য বেশ সময় নেয়। ঘরোয়া ক্রিকেটে অংশ নেয়ার প্রায় ১১ বছর পর নিউজিল্যান্ড দলে অন্তর্ভূক্ত হন তিনি।
২৭ ফেব্রুয়ারি, ১৯৬৯ তারিখে পাকিস্তানের বিপক্ষে টেস্ট অভিষেক ঘটে ব্রায়ান হ্যাস্টিংসের। সমগ্র খেলোয়াড়ী জীবনে চারটি সেঞ্চুরি হাঁকিয়েছেন তিনি। ১৯৬৯ সালে ওয়েস্ট ইন্ডিজ দল নিউজিল্যান্ড সফরে আসে। ক্রাইস্টচার্চের ল্যাঙ্কাস্টার পার্কে অনুষ্ঠিত নিজস্ব তৃতীয় টেস্টে ব্যক্তিগত সর্বোচ্চ অপরাজিত ১১৭ রানের ইনিংস উপহার দেন। খেলাটি ড্রয়ে পরিণত হয়।
স্থিরতার মূর্তিময় পরিচায়ক হিসেবে নিজেকে প্রমাণ দিয়েছেন ব্রায়ান হ্যাস্টিংস। ১৯৭২-৭৩ মৌসুমে সফরকারী পাকিস্তানের বিপক্ষে ১১০ রান তুলে নিজস্ব তৃতীয় টেস্ট সেঞ্চুরি করেন। অকল্যান্ডের ইডেন পার্কে অনুষ্ঠিত ঐ টেস্টে শেষ উইকেট জুটিতে রিচার্ড কলিঞ্জের সাথে ১৫১ রানের জুটি গড়েন। তবে টেস্টটি ড্রয়ের দিকে গড়ায়।
১৯৭৫ সালে ইংল্যান্ডে অনুষ্ঠিত ক্রিকেট বিশ্বকাপের উদ্বোধনী আসরে গ্লেন টার্নারের নেতৃত্বাধীন নিউজিল্যান্ড দলের অন্যতম সদস্য মনোনীত হন। ঐ প্রতিযোগিতায় তাঁর দল সেমি-ফাইনাল পর্যন্ত অগ্রসর হতে পেরেছিল।
খেলোয়াড়ী জীবন থেকে অবসর নেয়ার পর আন্তর্জাতিক ম্যাচ রেফারির দায়িত্বে ছিলেন।
উইভিল
উইভিল হলো "কোলিওপ্টেরা" বর্গভুক্ত গুবরে পোকাদের জ্ঞাতি একদল পতঙ্গের সাধারণ নাম, যারা স্থানীয়ভাবে শুঁড়পোকা নামে পরিচিত। এরা ক্ষেত্র বিশেষে ক্ষতিকারক এবং বালাই ও এদের কতক উড়তে সক্ষম।
এরা সাধারণত ফ্যাকাশে বর্ণের হয়; তবে কিছু কিছু উইভিল উজ্জ্বল বর্ণেরও দেখা যায়; যেমনঃ ব্রাজিলের "Entimus" প্রজাতি।
কিছু পরিচিত উইভিল রয়েছে যেগুলো বিভিন্ন ফল, ফসল ও গাছের জন্য ক্ষতিকারক; যেমনঃ
জশুয়া কিমিচ
জশুয়া ওয়াল্টার কিমিচ (জন্ম ৮ ফেব্রুয়ারী ১৯৯৫) একজন জার্মান পেশাদার ফুটবলার যিনি একজন রাইট ব্যাক হিসেবে জার্মান ক্লাব বায়ার্ন মিউনিখ এবং জার্মানী জাতীয় দল এর হয়ে খেলে থাকেন।
কিমিচ, জার্মান ক্লাব ভিএফবি স্টাটগার্ট এর হয়ে কিশোর বয়সে ফুটবল খেলেন, পরবর্তীতে ২০১৩ সালের জুলাই মাসে আরেক জার্মান ক্লাব আরবি লেইপজিগ-এ যোগ দেওয়ার আগ পযন্ত। স্টাগার্ট তাকে আবারো কেনার জন্য আরেকটি পন্থা খুজে নেয়। তিনি একই বছরের ২৮শে সেপ্টেম্বর জার্মানীর তৃতীয় বিভাগীয় লিগ থ্রী. লিগা-তে তার ক্লাবের অভিষিক্ত হন, যেখানে তিনি তার দলের হয়ে খেলা ব্রাজিলিয়ান ফুটবলার থিয়াগো রকেনব্যাচ এর পরিবর্তে মাঠে নামেন, সে ম্যাচটিতে তার ক্লাব আরেক জার্মান ক্লাব এসপিভিজিজি আন্টারহ্যাচিং-এর বিপক্ষে ২-২ গোলে ড্র করে। ২০১৩ সালের ৩০শে নভেম্বর, তিনি তার প্রথম পেশাদার গোল করেন, যেখানে তার দল ১.এফসি সারব্রুকেন এর বিপক্ষে ৩-২ গোলের ব্যবধানে জয় পায়।
২০১৭ সালের ১৭ই মে, ২০১৭ ফিফা কনফেডারেশন্স কাপ এর জন্য, দলের বর্তমান প্রধান কোচ ইওয়াখিম ল্যোভ-এর করা দলের একজন খেলোয়াড়দের মধ্যে একজন ছিলেন। টুর্নামেন্টটিতে তিনি দলের পাচঁটি খেলার সবকয়টিতে তিনি প্রথমার্ধের সেরা এগারোর হয়ে শুরু করেন, যেখানে তিনি দুটি এসিস্ট করেন (দুটি গোল করতে সহায়তা করেন), সেভাবে জার্মানী তাদের ইতিহাসে প্রথম কনফেডারেশন্স কাপের শিরোপা জিতে নেয়।
কিমিচ নিজেই তার অনুপ্রেরণা হিসেবে জার্মান মিডফিল্ডার বাস্তিয়ান শোয়েনস্টেইগার-এর নাম নিদৃষ্ট করেন।
আশি সিং
আশি সিং হচ্ছেন একজন ভারতীয় টেলিভিশন অভিনেত্রী। তিনি ২০১৫ সালে চ্যানেল ভিয়ে সম্প্রচারিত সিক্রেট ডায়রিসের মাধ্যমে অভিনয় জগতে তার কর্মজীবন শুরু করেন, সেখানে তিনি শীর্ষ নারী চরিত্রের বান্ধবী চরিত্রে অভিনয় করেছিলেন। তিনি বর্তমানে সনি টিভিতে প্রচারিত ধারাবাহিক ইয়ে উন দিনো কি বাত হ্যায়-এ "নয়না আগারওয়াল" চরিত্রে অভিনয় করছেন।
ডেভিড ফিঞ্চার
ডেভিড অ্যান্ড্রু লিও ফিঞ্চার (ইংরেজি: David Andrew Leo Fincher; জন্ম ২৮শে আগস্ট, ১৯৬২) হলেন একজন মার্কিন চলচ্চিত্র, টেলিভিশন ও মিউজিক ভিডিও পরিচালক ও প্রযোজক। তিনি "দ্য কিউরিয়াস কেইস অফ বেঞ্জামিন বাটন" (২০০৮) ও "দ্য সোশ্যাল নেটওয়ার্ক" (২০১০) চলচ্চিত্রের জন্য দুইবার শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন এবং "দ্য সোশ্যাল নেটওয়ার্ক" ছবির জন্য শ্রেষ্ঠ চলচ্চিত্র পরিচালনার জন্য গোল্ডেন গ্লোব পুরস্কার ও বাফটা পুরস্কার লাভ করেন।
তিনি মনস্তাত্ত্বিক থ্রিলারধর্মী "সেভেন" (১৯৯৫), "দ্য গেম" (১৯৯৭), "ফাইট ক্লাব" (১৯৯৯) এবং "গন গার্ল" (২০১৪) চলচ্চিত্রের জন্য বিখ্যাত। এছাড়া তিনি রহস্যধর্মী থ্রিলার চলচ্চিত্র "জোডিয়াক" (২০০৭), "দ্য গার্ল উইথ দ্য ড্রাগন ট্যাটু" (২০১১) এবং টেলিভিশন ধারাবাহিক "হাউজ অব কার্ডস" (২০১৩-) এবং "মাইন্ডহান্টার" (২০১৭-) পরিচালনা করেন।
তার "জোডিয়াক" ও "দ্য সোশ্যাল নেটওয়ার্ক" চলচ্চিত্র দুটি বিবিসির ২১শ শতাব্দীর ১০০ সেরা চলচ্চিত্রের তালিকায় অন্তর্ভুক্ত হয়।
ফিঞ্চার ১৯৬২ সালের ২৮শে আগস্ট কলোরাডোর ডেনভারে জন্মগ্রহণ করেন। তার মাতা ক্লের মে (জন্মনাম বোয়েচার) সাউথ ডাকোটার একটি মাদকাসক্ত নিরাময় প্রোগ্রামের মানসিক স্বাস্থ্য বিষয়ক সেবিকা, এবং তার পিতা হাওয়ার্ড কেলি "জ্যাক" ফিঞ্চার একজন লেখক, যিনি "লাইফ" সাময়িকীর প্রতিবেদক ও ব্যুরো প্রধান ছিলেন। হাওয়ার্ড ২০০৩ সালের এপ্রিলে ক্যান্সারে আক্রান্ত হয়ে মারা যান। যখন তার দুই বছর বয়স, তার পরিবার ক্যালিফোর্নিয়ার সান আন্সেলমোতে চলে যায়। সেখানে চলচ্চিত্র নির্মাতা জর্জ লুকাস তাদের প্রতিবেশী ছিল। তার থেকে অনুপ্রাণিত হয়ে ফিঞ্চার ছেলেবেলা থেকেই চলচ্চিত্র নির্মাণে আগ্রহ প্রকাশ করেন। ফিঞ্চারের কিশোর বয়সে তারা অরেগনের অ্যাশল্যান্ডে চলে যান এবং সেখানে তিনি অ্যাশল্যান্ড হাই স্কুলে পড়াশুনা করেন। হাই স্কুলে তিনি মঞ্চনাটক পরিচালনা করতেন এবং স্কুলের পরে সেট ও লাইটিংয়ের নকশা করতেন। তিনি সেকেন্ড রান মুভি থিয়েটারে প্রজেকশনিস্ট ছিলেন এবং অরেগনের মেডফোর্ডের স্থানীয় টেলিভিশন সংবাদ স্টেশন "কবি"র ব্যবস্থাপনা সহকারী ছিলেন, পাশাপাশি রান্না করা ও থালা পরিষ্কার করার কাজ করতেন। "বুচ ক্যাসিডি অ্যান্ড দ্য সানড্যান্স কিড" (১৯৬৯) দেখে অনুপ্রাণিত হয়ে ফিঞ্চার আট বছর বয়সেই ৮মিমি ক্যামেরা দিয়ে চলচ্চিত্র নির্মাণ শুরু করেন।
ফিঞ্চার ১৯৯০ সালে মডেল ও চিত্রগ্রাহক দোনিয়া ফিওরেন্তিনোকে (জন্ম ১৯৬৭) বিয়ে করেন। ১৯৯৫ সালে তাদের বিবাহ বিচ্ছেদ ঘটে। তাকে এক কন্যা ফেলিক্স ইমোজেন ফিঞ্চার ১৯৯৪ সালে জন্মগ্রহণ করে। ফিঞ্চার পরবর্তীতে ১৯৯৬ সালে প্রযোজক সিন চ্যাফিনকে বিয়ে করেন।
হটস্টার
হটস্টার হলো একটি ভারতীয় ডিজিটাল এবং মোবাইল বিনোদন প্রচারের মাধ্যম যা স্টার ইন্ডিয়া দ্বারা ফেব্রুয়ারি ২০১৫ - তে আরম্ভ করা হয়। এটি ভিডিও স্ট্রিমিং এবং অনলাইনে চাহিদা অনুযায়ী ভিডিও উপলব্ধিত।
ওয়েবসাইট ছাড়াও, হটস্টার একটি অ্যাপ্লিকেশন হিসেবে মোবাইল ডিভাইস জুড়ে লভ্য যা এনড্রয়েড, আইওএস এবং অ্যাপল টিভি প্ল্যাটফর্মে চালু আছে। হটস্টার এনড্রয়েড অ্যাপ্লিকেশন বর্তমানে ভারত, যুক্তরাষ্ট্র এবং কানাডাতে উপলব্ধ।
ক্যামিলো সিয়েনফুয়েগোস
ক্যামিলো সিয়েনফুয়েগোস গোরিয়ারান (; ৬ ফেব্রুয়ারি ১৯৩২ – ২৮ অক্টোবর ১৯৫৯) একজন কিউবার বিপ্লবী ছিলেন। ফিদেল কাস্ত্রো,চে গেভারা, জুয়ান আলমেইডা বস্ক, এবং রাউল কাস্ত্রোর সাথে, তিনি ১৯৫৬ সালে গ্রান্মা অভিযানের সদস্য হন, যা কিউবার একনায়ক ফুলগেনসিও বাতিস্তার সরকারের বিরুদ্ধে সশস্ত্র বিদ্রোহ শুরু করে। তিনি কাস্ত্রোর শীর্ষ গেরিলা কমান্ডারদের মধ্যে একজন হয়ে ওঠেন, এবং কিউবার বিপ্লবের একটি প্রধান যুদ্ধ জয় করে "হিরো য়াগুয়াজায়ের হিরো" নামে পরিচিত হন।
তিনি ১৯৫৯ সালে কাস্ত্রোর বিদ্রোহী বাহিনীকে বিজয়ী করার পর কিউবার সশস্ত্র বাহিনীর প্রধান হিসেবে নিযুক্ত হন। তিনি সেই বছরের শেষের দিকে কামাগুয়ী থেকে হাভানা যাওয়ার পথে বিমান সমেত অদৃশ্য হয়ে যান, এবং তাই ধারণা করা হয় তিনি মারা গেছেন। সিয়েনফুয়েগোস, যার নাম ইংরেজিতে "শত আগুন" অনুবাদ হয়, কিউবায় বিপ্লবের একজন নায়ক হিসেবে সম্মানিত হন, এবং তাকে সম্মানের জন্য স্মৃতিসৌধ বানানো হয়েছে এবং একটি বার্ষিক উৎসব  আয়োজিত হয়।
আসাম হিমালয়
আসাম হিমালয় হচ্ছে পশ্চিম দিকে ভূটানের পূর্ব সীমান্তে এবং পূর্বদিকে ৎ্‌সাংগপো নদীর বেঁকে যাওয়া অংশের মধ্যবর্তী হিমালয় পর্বতশ্রেণীর একটি ঐতিহ্যবাহী এলাকা। এই পর্বতশ্রেণীর সর্বোচ্চ শৃঙ্গ হল নামচা বারওয়া। অন্যান্য উচ্চ শৃঙ্গের মধ্যে রয়েছে গায়লা পেরি, এবং গায়লা বারওয়া সংলগ্ন শৃঙ্গ; কংটো, এবং নয়েজি কংসং। এই এলাকাটি এখনও সর্বসাধারণের কাছে পরিচিত নয়, এবং সামান্য সংখ্যক বিদেশী পর্যটক এই জায়গা ভ্রমণ করেছে।
"আসাম হিমালয়" নামটি বিভ্রান্তিকর, কারণ এই পর্বতশ্রেণীর কিছু অংশ দক্ষিণ-পূর্ব তিব্বত, বাকি অংশ ভূটান এবং ভারতীয় অঞ্চল এবং রাজ্য যেমন- উত্তর আসাম, সিক্কিম এবং অরুণাচল প্রদেশে অবস্থিত।
মিডিয়া উইকি সংস্করণ ইতিহাস
মিডিয়াউইকি হল একটি ওপেন সোর্স উইকি ইঞ্জিন , যার প্রথম সংস্করণ 1.1 মুক্তি পায় ২০০৩ সালে.।নিম্নলিখিত টেবিলে রয়েছে মিডিয়াউইকি সংস্করণ ইতিহাস যা দেখাচ্ছে, সব  সংস্করণ।
মতিউর রহমান মাদানী
শায়খ মতিউর রহমান মাদানী বর্তমান যুগের বিখ্যাত ইসলামী চিন্তাবিদ ও আলেমে দ্বীন এবং নির্ভীক বক্তা। তিনি তার কুরআন সুন্নাহের আলোকে সমাজে ইসলামের নামে প্রচলিত শিরক বিদআত, কুসংস্কারের বিরুদ্ধে দলিল ভিত্তিক জোরালো বক্তব্যের জন্য প্রসিদ্ধ। ইসলামের প্রায় সকল গুরুত্বপুর্ন শাখায় তার বাংলা বক্তব্য পাওয়া যায়।
পীর-ফকীরদের মাধ্যমে দ্বীন শেখা, পৌত্তলিকদের/বিধর্মীদের সাহচার্যে দীর্ঘদীন অবস্হান ও তাদের দ্বারা শাসিত হওয়া সহ বিভিন্ন কারনে আমরা যখন দ্বীন ইসলামের নামে কবরপুজা, মাজার পুজা, পীরপুজা, চল্লিশা, কুলখানী, কবরে চাদর চড়ানো, পীরের নামে মুরগী জবাই, হাদীসের নামে জালিয়াতি, সন্তান/স্বামী বশের আমল, জন্মদিন/মিলাদের অনুষ্ঠান এবং সে অনুষ্ঠানে রাসুলুল্লাহর সাঃ জন্য খালি চেয়ার রাখা, রাসুলুল্লাহ সাঃ কবর থেকে উঠে এসে করমর্দন করা, পীরসাহেবের জান্নাতের সার্টিফিকেরট দেওয়া, পীরের থুথু খাওয়া থেকে শুরু করে যখন ইসলামের নামে অনেক শীরক-বিদাত বা কুসংস্কারে লিপ্ত হয়ে মুসলিম উম্মাহ যখন কুরআন সুন্নাহ থেকে অনেক দুরে সরে আসছিল, তখন যে অল্পসংখ্যক বাংলাভাষী সাহসী আলেম এসব শিরক/বিদাতের বিরুদ্ধে দাড়িয়ে কুরআন সুন্নাহর অমীয়বানী প্রচার করেছেন বা করছেন। শায়খ মতিউর রহমান মাদানী তাদের মধ্যে অন্যতম।
নাম : মতিউর রহমান মাদানী
পিতার নাম : আব্দুল হাকীম
জন্ম তারিখ : ১০ জানুয়ারী ১৯৬৭
জন্ম স্থান : মালাহ , পশ্চিমবঙ্গ , ভারত
ভাষা : আরবী , বাংলা , উর্দু , হিন্দী
তিনি শিক্ষক হিসেবে সাত বছর জামিয়াতুল ইমাম আল-বুখারী , কিষাণগঞ্জ , বিহারে দায়িত্ব পালন করেছেন ।
লাভলী চৌধুরী
লাভলী চৌধুরী একজন সাবেক বাংলাদেশী পেশাদারী শ্যুটার। তিনি ১৯৯৯ দক্ষিণ এশীয় গেম্‌স-এ সাবরিনা সুলতানা ও কাজী শাহানা পারভীন-এর সাথে প্রণ রাইফেলের দলগত ইভেন্টে স্বর্ণ জয় করেন।
তিনি বাংলাদেশের আরেক পেশাদার পুরুষ শ্যুটার ফিরোজ হোসেনের সাথে ২০০১ সালে বিবাহবন্ধনে আবদ্ধ হন এবং ২০১২ সালের ৩১ অক্টোবর এক সড়ক দূর্ঘটনায় তার স্বামী ও শিশু কন্যাকে হারান।
শাহজাদা বায়েজিদ
শাহজাদা বায়েজিদ (১৫২৫-২৫ সেপ্টেম্বর ১৫৬১) ছিলেন উসমানীয় সাম্রাজ্যের সুলতান প্রথম সুলাইমান এবং তার সহধর্মিণী হুররেম সুলতান এর চতুর্থ সন্তান।তিনি ইস্তানবুল এ জন্মগ্রহণ করেন।তিনি ছিলেন খুবই সাহসী শাহজাদা এবং নির্ভীক বীর যোদ্ধা। তবে তিনি কিছুটা রাগী প্রকৃতির ছিলেন।শাহজাদা মুস্তাফা এর মৃত্যুর পর তিনিই ছিলেন প্রজা এবং সেনাবাহিনীর কাছে গ্রহনযোগ্য শাহজাদা।
বায়েজিদ আনাতোলিয়া প্রদেশের গভর্নর ছিলেন।১৫৫৩ সালের সাফাভিদ অভিজানের পর তিনি এদির্নের শাসনকর্তা হিসেবে নিয়োগ পান।অভিজানের সময় রুমেলিয়া রক্ষার দায়িত্ব বায়েজিদ এর উপর ছিলো। সেসময় শেহজাদা মুস্তাফাকে মৃত্যুদণ্ড দেওয়া হলে গোটা সাম্রাজ্যে বিশৃঙ্খলা সৃষ্টি হয়।একজন ছদ্মবেশী নিজেকে মুস্তাফা বলে দাবি করে এবং রুমেলিয়ায় বিদ্রোহ সংঘটিত করে।বায়েজিদকে সেই বিদ্রোহ দমনের দায়িত্ব দেওয়া হলে বায়েজিদ অনিচ্ছা প্রকাশ করেন।যার কারনে সুলতান সুলেইমান একজন উজিরকে বিদ্রোহ দমনের দায়িত্ব দেন এবং বায়েজিদের উপর রাগান্বিত হন।
শেহজাদা মেহমেত,শেহজাদা মুস্তাফা এবং শেহজাদা জাহাঙ্গীর এর মৃত্যুর পর শেহজাদা সেলিম এবং শেহজাদা বায়েজিদ জীবিত থাকেন।সেলিম ছিলেন মানিসার গভর্নর এবং বায়েজিদ কুতাহিয়ার। বায়েজিদ কিছু টা রুক্ষমেজাজী হওয়ায় সুলতান সুলেইমান সেলিমকে বেশি প্রাধান্য দিতেন যদিও সেনাবাহিনী এবং প্রজাদের কাছে বায়েজিদ বেশি পছন্দের ছিলেন।সেলিম এবং বায়েজিদ এর মধ্যে সংঘর্ষ প্রায় লেগেই থাকতো। তাই সুলতান সুলেইমান তাদের সাঞ্জাক পরিবর্তন এর সিদ্ধান্ত নেন।সেলিমকে কোনয়া এবং বায়েজিদকে আমাসিয়ার গভর্নর হিসেবে নিয়োগ দেন।সেলিম নির্দেশমতো কোনিয়ায় চলে যান।কিন্তু বায়েজিদ এই আদেশ মেনে নিতে চাননি।কারন, আমাসিয়া ছিল তার ভাই শেহজাদা মুস্তাফার সাঞ্জাক।বায়েজিদ ভেবেছিলেন তার পরিনতিও তার ভাই মুস্তাফার মত হবে।তাই বায়েজিদ আমাসিয়ায় যেতে দেরি করায় সুলতান সুলেইমান বায়েজিদকে বিদ্রোহী হিসেবে অভিযুক্ত করেন এবং সেলিমকে পুরোপুরি সমর্থন করেন।১৫৫৯ সালে সেলিম এবং বায়েজিদ আবার যুদ্ধে জড়িয়ে পরেন।সুলতান সুলেইমান এর আদেশ এ সোকুল্লু মেহমেত পাশা বিশাল সেনাবাহিনী নিয়ে সেলিম এর এর সাথে যোগ দেন।এবং সুলতান সুলেইমান এর বাহিনীর কাছে বায়েজিদ পরাজয় বরন করেন।
যুদ্ধে পরাজিত হয়ে বায়েজিদ একটি ছোট সেনাবাহিনী এবং এবং তার সন্তানদের নিয়ে ইরান এ আশ্রয় নেন। সোকুল্লু মেহমেত পাশা বায়েজিদকে বন্দি করার জন্য একটি সৈন্যবাহিনী পাঠিয়েছিলেন যা বায়েজিদ এর বাহিনীর কাছে পরাজিত হয়।সাফাভিদ সাম্রাজ্যের শহর তাব্রিজ এ পৌছানোর পর শাহ তামাস্প প্রথমে বায়েজিদকে সাদরে গ্রহন করলেও পরবর্তী তে বায়েজিদ কে সুলতান সুলেইমান এর অনুরোধ এ বন্দি করেন।সুলেইমান এবং সেলিম উভয়ই বায়েজিদকে হত্যার জন্য শাহ তামাস্পকে প্ররোচিত করতে থাকেন।এক পর্যায়ে শাহতামাস্প ৪,০০,০০০ সোনার মোহর এর বিনিময়ে বায়েজিদ এবং তার সন্তানদের অটোমান জল্লাদের হাতে তুলে দেন।এবং ২৫ সেপ্টেম্বর ১৫৬১ সালে বায়েজিদ এবং তার পাঁচ সন্তানকে মৃত্যুদণ্ড দেওয়া হয় সুলতান সুলেইমান এর আদেশে।
আমতা বিধানসভা কেন্দ্র
আমতা(বিধানসভা কেন্দ্র) ভারতীয় রাজ্য পশ্চিমবঙ্গের হাওড়া জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৮১ নং আমতা বিধানসভা কেন্দ্রটি আমতা-২ উন্নয়ন ব্লক এবং বাইনান,বাক্সিরহাট,কল্যানপুর ও সাবসিত গ্রাম পঞ্চায়েত যুক্ত হয়। এই ৪টি গ্রাম পঞ্চায়েত বাগনান-১ উন্নয়ন ব্লকের অংশ ছিল। আমতা বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
২০১৮ ফিফা বিশ্বকাপ বাছাইপর্ব (আন্ত-কনফেডারেশন প্লে-অফ)
রাশিয়ায় আয়োজিত ২০১৮ ফিফা বিশ্বকাপের চূড়ান্ত পর্বে অংশগ্রহণ করার জন্য সর্বশেষ ২টি দলের স্থান নির্ধারণ করার জন্য ২টি আন্ত-কনফেডারেশন প্লে-অফের আয়োজন করা হয়েছিল। এই খেলা ২টি খেলা মূলত ৬–১৪ নভেম্বর ২০১৭ তারিখে অনুষ্ঠিত হওয়ার জন্য নির্ধারণ করা হয়েছিল, কিন্তু পরবর্তীতে ১০–১৫ নভেম্বর ২০১৭ তারিখে খেলা দুটি অনুষ্ঠিত হওয়ার জন্য পুনঃনির্ধারণ করা হয়েছে।
২০১৮ ফিফা বিশ্বকাপ বাছাইপর্বের আন্ত-কনফেডারেশন প্লে-অফের বিশ্বকাপের প্রারম্ভিক ড্রয়ের সাথে ২০১৫ সালের ২৫ জুলাই, ১৮:০০ এমএসকে () সময়ে রাশিয়ার সেন্ট পিটার্সবার্গের স্ট্রেলনায় অবস্থিত কনস্টান্টিনোভস্কি প্যালেসে অনুষ্ঠিত হয়েছে।
চারটি কনফেডারেশন (এএফসি, কনকাকাফ, কনমেবল ও ওএফসি) হতে চারটি দল দুইটি ভাগে বিভক্ত হবে। অন্যান্য পর্বের মতো এখানে কোন ড্র করা হয়নি।
প্রত্যেক ভাগে, দুটি দল দুই লেগের হোম-এন্ড-অ্যাওয়ে ম্যাচ খেলায় অংশগ্রহণ করবে। দুই অংশের বিজয়ী সমষ্টিগতভাবে ফলাফলের মাধ্যমে নির্ধারণ করা হয়েছে যারা ২০১৮ ফিফা বিশ্বকাপের চূড়ান্ত পর্বের খেলায় অংশগ্রহণ করবে। যদি সমষ্টিগত ফলাফল সমান হয়, তবে অ্যাওয়ে গোল নিয়ম দ্বারা বিজয়ী নির্ধারণ করা হবে। উদাহরণস্বরূপ যদি দুই লেগে কোন দলের অ্যাওয়ে গোল সংখ্যা হোম গোল সংখ্যা হতে বেশি হয় তবে সে দল অগ্রসর করবে। যদি অ্যাওয়ে গোল সংখ্যা সমান হয়, তবে ৩০ মিনিটের অতিরিক্ত সময় খেলা অনুষ্ঠিত হবে। অতিরিক্ত সময়ের পর পুনরায় অ্যাওয়ে গোল সংখ্যার নিয়ম কার্যকর হবে। উদাহরণস্বরূপ যদি অতিরিক্ত সময়ে করা গোলের পরও সমষ্টিগত ফলাফল সমান হয়, তবে অ্যাওয়ে গোল নিয়ম দ্বারা বিজয়ী নির্ধারণ করা হবে। যদি অতিরিক্ত সময়ে কোন গোল না হয়, তবে পেনাল্টি শুট-আউটের মাধ্যমে বিজয়ী নির্ধারণ করা হবে।
আন্ত-কনফেডারেশন প্লে-অফের প্রথম লেগ ২০১৭ সালের ১০ এবং ১১ নভেম্বর এবং দ্বিতীয় লেগ ২০১৭ সালের ১৫ নভেম্বর অনুষ্ঠিত হয়।
অস্ট্রেলিয়া সামগ্রিকভাবে ৩–১ গোলে জয়লাভ করেছে এবং ২০১৮ ফিফা বিশ্বকাপের জন্য উত্তীর্ণ হয়েছে।পেরু সামগ্রিকভাবে ২–০ গোলে জয়লাভ করেছে এবং ২০১৮ ফিফা বিশ্বকাপের জন্য উত্তীর্ণ হয়েছে।
গিয়ের্মো দেল তোরো
গিয়ের্মো দেল তোরো গোমেজ (Guillermo del Toro Gómez (; জন্ম ৯ই অক্টোবর, ১৯৬৪) হলেন একজন মেক্সিকান চলচ্চিত্র পরিচালক, চিত্রনাট্যকার, প্রযোজক ও ঔপন্যাসিক। চলচ্চিত্র নির্মাণ কর্মজীবনে দেল তোরো স্পেনীয় ভাষার ডার্ক ফ্যান্ট্যাসি, যেমন গথিক ভীতিপ্রদ চলচ্চিত্র "দ্য ডেভিল্‌স ব্যাকবোন" (২০০১) ও "প্যান্‌স ল্যাবিরিন্থ" (২০০৬) এবং মূলধারার মার্কিন মারপিঠধর্মী চলচ্চিত্র, যেমন ভ্যাম্পায়ার সুপারহিরো চলচ্চিত্র "ব্লেড টু" (২০০২), অতিপ্রাকৃত সুপারহিরো চলচ্চিত্র "হেলবয়" (২০০৪) ও এর অনুবর্তী পর্ব "হেলবয় টু: দ্য গোল্ডেন আর্মি" (২০০৮) এবং বিজ্ঞান কল্পকাহিনী চলচ্চিত্র "প্যাসিফিক রিম" (২০১৩) নির্মাণ করেন।
তার ২০১৭ সালের "দ্য শেপ অব ওয়াটার" চলচ্চিত্রটি ৭৪তম ভেনিস চলচ্চিত্র উৎসবে গোল্ডেন লায়ন এবং শ্রেষ্ঠ চলচ্চিত্রের জন্য একাডেমি পুরস্কার লাভ করে। এছাড়া তিনি এই চলচ্চিত্র পরিচালনার জন্য একাডেমি পুরস্কার, গোল্ডেন গ্লোব, বাফটা, ক্রিটিকস চয়েস চলচ্চিত্র পুরস্কার ও ডিরেক্টরস গিল্ড অব আমেরিকা পুরস্কার লাভ করেন।
দেল তোরোর কাজের প্রধান বৈশিষ্ট হল রূপকথা ও ভীতিপ্রদ গল্পের সমন্বয়, পাশাপাশি দৃশ্য ও কাব্যিক সৌন্দর্য। দানবের প্রতি তার আজীবন মোহ রয়েছে, তিনি একে বৃহৎ শক্তির প্রতীক বলে মনে করেন। তিনি এবং তার সমসাময়িক দুই মেক্সিকান চলচ্চিত্র নির্মাতা আলফোনসো কুয়ারোন ও আলেহান্দ্রো গোন্সালেস ইনারিতু ঘনিষ্ঠ বন্ধু, তারা তিনজন একত্রে "চলচ্চিত্রের তিন বন্ধু" নামে পরিচিত।
দেল তোরো ১৯৬৪ সালের ৯ই অক্টোবর মেক্সিকোর জেলিস্কোর গুদালাজারায় এক ক্যাথলিক পরিবারে জন্মগ্রহণ করেন। দেল তোরো গুদালাজারার গুদালাজারা বিশ্ববিদ্যালয়ের তদন্ত ও চিত্রগ্রহণ বিষয়ে পড়াশুনা করেন।
যখন দেল তোরোর আট বছর বয়স, তখন তিনি তার পিটার সুপার ৮ ক্যামেরা দিয়ে চলচ্চিত্র নির্মাণ করতেন। সেসময় তিনি "প্ল্যানেট অব দ্য অ্যাপস" ফ্যাঞ্চাইজির খেলনা ও অন্যান্য বিষয়াদি নিয়ে স্বল্পদৈর্ঘ্য চলচ্চিত্র নির্মাণ করতেন। তার একটি স্বল্পদৈর্ঘ্য চলচ্চিত্রের বিষয়বস্তু ছিল একটি "সিরিয়াল কিলার আলু" বিশ্ব শাসনের আকাঙ্ক্ষা নিয়ে দেল তোরোর মাতা ও ভাইকে খুন করে এবং বাইরে বের হওয়ার সাথে সাথেই গাড়ি চাপা পড়ে মারা যায়। দেল তোরো তার প্রথম পূর্ণদৈর্ঘ্য চলচ্চিত্র নির্মাণের পূর্বে প্রায় ১০টি স্বল্পদৈর্ঘ্য চলচ্চিত্র নির্মাণ করেন, যার মধ্যে "দোনা লুপে" ও "জিওমেত্রিয়া" দুটি পাওয়া যায়।
দেল তোরো লরেঞ্জা নিউটনকে বিয়ে করেন। নিউটন মেক্সিকান গায়ক গুদালুপে পিনেদার বোন। দেল তোরো ও নিউটন গুদালাজারার ইনস্তিতিউতো দে সিয়েন্সিয়াসে পড়াকালীন প্রেমের সম্পর্কে জড়ান। তাদের দুই কন্যা রয়েছে, তারা হলেন মারিসা ও মারিয়ানা। দেল তোরো ও নিউটন ২০১৭ সালের শুরুর দিকে আলাদা হয়ে যান এবং একই বছরের সেপ্টেম্বর মাসে তাদের বিবাহবিচ্ছেদ হয়।
টরন্টো ও ক্যালিফোর্নিয়ার আগোরা হিলসে দেল তোরোর বাড়ি রয়েছে, এবং প্রতি ছয় মাস অন্তর অন্তর তিনি তার পরিবারের সাথে সাক্ষাৎ করতে গুদালাজারায় যান।
জুয়ান আলমেইডা বস্ক
জুয়ান আলমেইডা বস্ক (ফেব্রুয়ারী ১৭, ১৯২৭ – সেপ্টেম্বর ১১, ২০০৯) একজন কিউবান রাজনীতিবিদ এবং কিউবার বিপ্লবের মধ্যে বিদ্রোহী বাহিনীর মূল সেনাপতিদের মধ্যে একজন ছিলেন।  ফিদেল কাস্ত্রো, চে গেভারা, ক্যামিলো সিয়েনফুয়েগোস, এবং রাউল কাস্ত্রোর সাথে, তিনি ১৯৫৬ সালে গ্রান্মা অভিযানের সদস্য হন, যা কিউবার একনায়ক ফুলগেনসিও বাতিস্তার সরকারের বিরুদ্ধে সশস্ত্র বিদ্রোহ শুরু করে। ১৯৫৯ সালে বিদ্রোহীরা ক্ষমতা গ্রহণের পর, তিনি কিউবার কমিউনিস্ট পার্টির একজন বিশিষ্ট ব্যক্তিত্ব হয়ে উঠেছিলেন।তার মৃত্যুর সময়, তিনি কিউবান কাউন্সিলের উপরাষ্ট্রপতি ছিলেন এবং তার তৃতীয় স্থানের সদস্য ছিলেন।তিনি বিভিন্ন সজ্জা এবং জাতীয় ও আন্তর্জাতিক পুরস্কার লাভ করেন, যার মধ্যে "হিরো অফ দ্য রিপাব্লিক অফ কিউবা" এবং "অর্ডার অফ ম্যাক্সিমো গোমেজ" রয়েছে।
গোকর্ণ ইউনিয়ন
ব্রাহ্মণবাড়ীয়া জেলার নাসিরনগর উপজেলার একটি ইউনিয়ন
এটি জেলা সদর থেকে প্রায় ২০ কিলোমিটার উত্তরে অবস্থিত।
এই এউনিয়নে মোট ১১টি গ্রাম রয়েছে। গ্রামগুলি হল- চৈয়ারকুড়ি, গোকর্ণ, মোহনপুর, সুচীউড়া, ডিঘর, জেঠাগ্রাম, চটিপাড়া, পাঠানিশার, ব্রাহ্মণশাসন, নুরপুর ও লাহাজোড়া ।
এখানের অধিকাংশ মানুষ কৃষির উপর নির্ভরশীল। প্রায় ৭০% মানুষ কৃষি কাজের সাথে জড়িত। তবে অধিকাংশই্ ব্যাবসার সাথে জড়িত।
নাটিকা
নাটিকা হল নাটক এর একটি রূপ। আমরা জানি, নাটকসমুহ দীর্ঘ সময়ের হয়ে থাকতে পারে। কিন্ত নাটিকা হয় অল্প সময়ের। ইংরেজিতে নাটিকাকে বলা হয় "Drama". নাটিকার ভাবমূর্তি দৃঢ় হতে হয় এবং গল্পটিকে নির্দিষ্ট সময়ের মধ্যে শেষ করার একটি চাপ থাকে। তাই নাটিকার সাথে নিয়োজিতদের এ ব্যাপারে খেয়াল রাখতে হয়, না হলে সেটি নাটকে পরিণত হয়।
বর্তমান সময়ে নাটিকার প্রচলন ব্যাপকহারে বৃদ্ধি পাচ্ছে। নাটিকা তৈরির প্রতি মানুষের আগ্রহ বাড়ছে। বাংলাদেশে এবং অন্যান্য দেশে নাটিকার চাহিদা ব্যাপকহারে বৃদ্ধি পেয়ে চলেছে। নাটিকার সময়সীমা কম বলে এগুলো দেখে খুশিও হন দর্শকেরা।
জাক তাতি
জাক তাতি (জন্ম: জাক তাতিশেফ, ; ৯ই অক্টোবর, ১৯০৭ – ৫ই নভেম্বর, ১৯৮২) ছিলেন একজন চলচ্চিত্র পরিচালক, চিত্রনাট্যকার ও অভিনেতা। "এন্টারটেইনমেন্ট উয়িকলি"র এক জরিপে তাতি সর্বকালের সেরা চলচ্চিত্র নির্মাতার তালিকায় ৪৬তম স্থান অধিকার করেন। মাত্র ছয়টি পূর্ণদৈর্ঘ্য চলচ্চিত্র পরিচালনা করা তাতি ৫০ জনের এই তালিকায় সবচেয়ে কম চলচ্চিত্র পরিচালনাকারী পরিচালক।
তাতির "প্লেটাইম" (১৯৬৭) চলচ্চিত্রটি ২০১২ সালে "সাইট অ্যান্ড সাউন্ড" সাময়িকীর সমালোচকদের ভোটে সর্বকালের সেরা চলচ্চিত্রের তালিকায় ৪৩তম স্থান অধিকার করে।
তাতি ১৯০৭ সালের ৫ই নভেম্বর ফ্রান্সের সিন-এ-ওইসের ল্য পেকে (বর্তমান ইভেলিন) জন্মগ্রহণ করেন। তিনি রুশ, ওলন্দাজ ও ইতালীয় বংশোদ্ভূত। তাঁর পিতা জর্জ এমানুয়েল তাতিশেফ (১৮৭৫-১৯৫৭) ছিলেন প্যারিসে রুশ দূতাবাসে কর্মরত রুশ সেনাবাহিনীর জেনারেল ও সেনা অ্যাটাশে দিমিত্রি তাতিশেফ। তাতিশেফগণ রুশ অভিজাত শ্রেণীর ছিলেন এবং তারা পিটার দিক থেকে রুরিকিদ বংশোদ্ভূত। প্যারিসে কর্মরত অবস্থায় দিমিত্রি রোজ আনাথালি আলিঙ্কোয়ান্ত নামে একজন ফরাসি নারীকে বিয়ে করেন। রুশ সূত্রে উল্লেখ রয়েছে যে রোজ সার্কাস পরিবেশনকারী ছিলেন এবং তারা বিয়ে করেন নি।
তাতির দ্বিতীয় চলচ্চিত্র "লে ভ্যাকঁস দ্য মসিয়ে হুলো" (জনাব হুলোর ছুটির দিন) ১৯৫৩ সালে মুক্তি পায়। এই ছবির মাধ্যমে মঁসিয়ে হুলো চরিত্রটি আত্মপ্রকাশ করে। ছবিতে বাধ্যতামূলক আগস্টের ছুটিতে ফ্রান্স জুড়ে তার রোমাঞ্চকর ভ্রমণের আড়ালে ফ্রান্সের রাজনৈতিক ও সামাজিক চিত্র তুলে ধরা হয়েছে। সম্পূর্ণ চলচ্চিত্রটি লোর আটলান্টিক অঞ্চলে সুমুদ্রের পার্শ্ববর্তী পশ্চিম উপকূলের সাঁ-মার্ক-সুর-ম্য গ্রামে চিত্রায়িত হয়েছে। মঁসিয়ে হুলো যে হোটেলটিতে ছিলেন সেই ইউতেল দ্য লা প্লাগ এখনো সেখানে রয়েছে, এবং সমুদ্র সৈকতে তাতির একটি প্রতিমূর্তি স্থাপন করা হয়েছে। দ্বিতীয় বিশ্বযুদ্ধর পূর্বে নিকটবর্তী পোর্ট শার্লতে তার বন্ধু ল্যমোন ও তার স্ত্রীর সাথে থাকাকালীন তিনি এই সমুদ্র সৈকতটিকে পছন্দ করেছিলেন এবং এখানে একটি চলচ্চিত্র নির্মাণের ইচ্ছা পোষণ করেছিলেন। এই ছবির মাধ্যমে তাতি জাক লাগরাঁগকে সেট ডিজাইনার হিসেবে কাজের সুযোগ দেন, এবং তাদের এই সম্পর্ক আমৃত্যু ঠিকে ছিল। সমালোচকগণ "লে ভ্যাকঁস দ্য মসিয়ে হুলো" ছবিটির প্রশংসা করেন এবং তাতি যৌথভাবে অঁরি মার্কের সাথে শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন লাভ করেন। ছবিটি সেই সময়ের সবচেয়ে প্রশংসিত ও জনপ্রিয়তম চলচ্চিত্র হিসেবে এখনো বিদ্যমান।
তাতি ১৯৫৮ সালে "মোঁ ওঁকল" (আমার চাচা) চলচ্চিত্র নির্মাণ করেন। এটি তাঁর পরিচালিত প্রথম রঙিন চলচ্চিত্র। এতে যুদ্ধ পরবর্তী সময়ে আধুনিকতার ও মার্কিনীদের মত ভোক্তাবাদের দিকে ফ্রান্সের ঝোঁকের কারণে মঁসিয়ে হুলো হাস্যরসাত্মক, উদ্ভট ও শিশুসুলভ সংগ্রাম চিত্রিত হয়েছে। ছবিটি বিশ্বব্যাপী সাড়া লাভ করে এবং সে বছর কান চলচ্চিত্র উৎসব থেকে গ্রাঁ প্রি, ৩১তম একাডেমি পুরস্কারে শ্রেষ্ঠ বিদেশি ভাষার চলচ্চিত্রের পুরস্কার, এবং নিউ ইয়র্ক ক্রিটিকস সার্কেল পুরস্কার লাভ করে।
তাতি ১৯৮২ সালের ৪ঠা নভেম্বর মৃত্যুবরণ করেন। তিনি "কনফিউশন"-এর শেষ দৃশ্যের কাজ বাকি রেখে মারা যান, যা পরবর্তীতে জাক লাগরাঞ্জ সম্পন্ন করেন।
ল্যাম্ব অপসরণ
পদার্থবিজ্ঞানে, ল্যাম্ব অপসরণ হল হাইড্রোজেনের "S" ও "P" শক্তিস্তর দুটির শক্তির পার্থক্য যা ডিরাক সমীকরন থেকে পাওয়া যায় না। এই সমীকরন অনুযায়ী এই দুই স্তরের কোনো শক্তির পার্থক্য থাকা উচিত নয়। পদার্থবিজ্ঞানী উইলিস ল‍্যাম্বের নামানুসারে এর নামকরণ করা হয়েছে।
ভ্যাকুয়াম শক্তি ফ্লাকচুয়েশন এর সাথে হাইড্রোজেন পরমানুর উপরোক্ত দুটি কক্ষকে থাকা ইলেকট্রন এর মিথস্ক্রিয়া এই ঘটনার কারণ, যা এই ঘটনার আবিষ্কারের পরেই দেখানো হয়েছিল।
কৃষ্ণ গহ্বর থেকে নির্গত হকিং বিকিরণের তাত্ত্বিক ভবিষ্যতবাণী করায় ল্যাম্ব অপসরণ উল্লেখযোগ্য ভূমিকা পালন করে।
১৯৪৭ খ্রিস্টাব্দে ল্যাম্ব-রেদারফোর্ড পরিক্ষায় হাইড্রোজেনের অনুতরঙ্গ বর্ণালী পর্যবেক্ষণে এই ক্রিয়া প্রথম গণনা করা হয় এবং এই গণনা রিনর্মালাইজেশন তত্ত্বকে এই ঘটনা ব্যাখ্যা করতে উৎসাহিত করে। এই ঘটনাই হল আধুনিক কোয়ান্টাম তড়িৎ-গতিবিজ্ঞান এর পথপ্রদর্শক যা পরবর্তীতে জুলিয়ান শুইঙার, রিচার্ড ফাইনম্যান, সান-ইতিরো টোমোনাগা, ফ্রিম্যান ডাইসন প্রভৃতির দ্বারা উন্নত হয়েছে। ১৯৫৫ সালে উইলিস ল‍্যাম্ব তাঁর ল্যাম্ব অপসরণ সংক্রান্ত আবিষ্কারের জন্য নোবেল পুরস্কার লাভ করেন।
গ্রান্মা (নৌকো)
গ্রানমা একটি নৌকো যা নভেম্বর ১৯৫৬ সালে কিউবার বিপ্লবের ৮২ জন যোদ্ধাকে মেক্সিকো থেকে কিউবাতে ফুলগেনসিও বাতিস্তার শাসনকে উৎখাত করার উদ্দেশ্যে ব্যবহার করা হয়েছিল। ৬০ ফুট (১৮ মি) লম্বা ডিজেল-চালিত কেবিন ক্রুজারটি ১৯৪৩ সালে নির্মিত হয়েছিল এবং ১২ জন মানুষকে আনার জন্য ডিজাইন করা হয়েছিল। ইংরেজিতে "গ্রানমা", হল দিদিমা জন্য একটি স্নেহপূর্ণ শব্দ; বলা হয় যে নৌকোর মূল মালিকের দিদিমা জন্য নামকরণ করা হয়েছে।
ডেভিড স্টিল
ডেভিড স্ট্যানলি স্টিল (; জন্ম: ২৯ সেপ্টেম্বর, ১৯৪১) ব্রাডলির স্টক-অন-ট্রেন্ট এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন। দলে তিনি মূলতঃ মাঝারীসারির ব্যাটসম্যানের দায়িত্ব পালন করতেন। এছাড়াও স্লো লেফট-আর্ম অর্থোডক্স বোলিংয়ে পারদর্শিতা দেখিয়েছেন 'ক্রাইম' ডাকনামে পরিচিত ডেভিড স্টিল।
সমগ্র খেলোয়াড়ী জীবনে আট টেস্টে অংশগ্রহণের সুযোগ হয় তাঁর। অস্ট্রেলীয় ডেনিস লিলি ও জেফ থমসন, ওয়েস্ট ইন্ডিয়ান অ্যান্ডি রবার্টস, মাইকেল হোল্ডিং, ওয়েন ড্যানিয়েল ও ভ্যানবার্ন হোল্ডারের ন্যায় প্রথিতযশা ফাস্ট বোলারদের বোলিং আক্রমণের মুখোমুখি হয়েছেন। দীর্ঘদিন কাউন্টি ক্রিকেটে নর্দাম্পটনশায়ারের পক্ষে অংশ নিয়ে অবসরের প্রস্তুতিকালে ১৯৭৫ সালে টনি গ্রেগ ইংল্যান্ড দলের সদস্যরূপে অন্তর্ভুক্ত করেন। তিনি যখন ইংল্যান্ড দলে প্রবেশ করেন, তখন ইংরেজ ক্রিকেট দল গভীর সঙ্কটে নিপতিত ছিল। ১৯৭৫ সালের অ্যাশেজ সিরিজে এর প্রভাব দেখা যায়। মাঠে নামার সময় তাঁকে যুদ্ধে অংশগ্রহণকারী ব্যাংক কেরানী হিসেবে আখ্যায়িত করা হয়েছিল।
১৯৭৯ থেকে ১৯৮১ সময়কালে ডার্বিশায়ারের প্রতিনিধিত্ব করেন। ১৯৭৯ সালে ক্লাবটির অধিনায়কের দায়িত্ব পান। তবে, স্বল্পকাল পরই ছয় সপ্তাহ পর অধিনায়কত্ব করা থেকে নিজ নামকে প্রত্যাহার করে নেন তিনি।
১৯৭৫ সালে লর্ডসে সফরকারী অস্ট্রেলিয়ার বিপক্ষে টেস্ট অভিষেক ঘটে ডেভিড স্টিলের। প্যাভিলিয়ন থেকে তাঁর ব্যাট হারিয়ে যায়। অনেক খোঁজাখুঁজির পর অবশেষে টয়লেটে ব্যাটটিকে দেখতে পাওয়া যায়। তবে মাঠে নামলেও প্রথম টেস্ট ব্যাটসম্যান হিসেবে টাইমড আউট হন।
একবার ব্যাটিং করার জন্য ক্রিজে আসার পর ফাস্ট বোলার জেফ থমসন তাঁকে অস্ট্রেলীয় সংস্কৃতিতে অভ্যর্থনা জানান। থমসন তাঁকে বলেন, আমরা কেন এখানে এসেছি? ঐ মৌসুমে অস্ট্রেলিয়ার বিপক্ষে ৫০, ৪৫, ৭৩, ৯২, ৩৯ ও ৬৬ রান তুলে স্বীয় শক্তিমত্তা, সাহস ও ধৈর্য্যের পরিচয় দেন। তাঁর টেস্ট অভিষেক হবার পূর্বে ক্যাপ পরিধান অনুষ্ঠানে অধিনায়ক টনি গ্রেগ তাঁর হাতে অশ্রুকণা ফেলে বলেন, এই ব্যক্তি আমৃত্যু আমার জন্য লড়াই করে যাবে।
পরের বছর ট্রেন্ট ব্রিজে সফরকারী ওয়েস্ট ইন্ডিজের ভীতিপ্রদ ফাস্ট-বোলিং আক্রমণ মোকাবেলা করে দূর্দান্ত সেঞ্চুরি করেন। ঐ মৌসুমের শীতকালে স্পিন বোলিংয়ে দূর্বলতা থাকার কারণে তাঁকে ভারত সফরের বাইরে রাখা হয়েছিল। এরপর তিনি কাউন্টি ক্রিকেটে ফিরে যান। ১৯৮৪ সালে নর্দাম্পটনে খেলা শেষে বাইশ সহস্রাধিক রান তুলেন।
১৯৭৫ সালে ভোটের মাধ্যমে বিবিসি বর্ষসেরা ক্রীড়া ব্যক্তিত্ব মনোনীত হন। পরের বছর ১৯৭৬ সালে উইজডেন কর্তৃক অন্যতম বর্ষসেরা ক্রিকেটার মনোনীত হন ডেভিড স্টিল।
পিগস উপসাগর আক্রমণ
পিগস উপসাগর আক্রমণ (স্পেনীয়: Invasión de Playa Girón বা Invasión de Bahía de Cochinos বা Batalla de Girón) হল ১৭ এপ্রিল, ১৯৬১ সালে সিআইএ-প্রযোজিত আধা-সামরিক গোষ্ঠী ব্রিগেড ২৫০৬ দ্বারা কিউবার উপর ব্যর্থ সামরিক আক্রমণ। সিআইএ-র দ্বারা পরিচালিত একটি বিপ্লবী সামরিক গোষ্ঠী, ব্রিগেড ২৫০৬, গণতান্ত্রিক বিপ্লবী ফ্রন্ট (ডিআরএফ)-এর সশস্ত্র শাখার নেতৃত্ব দিয়েছিল যারা ফিদেল কাস্ত্রোর ক্রমশ সাম্যবাদী সরকারকে উৎখাত করার উদ্দেশ্যে এই আক্রমণ করে।)। গুয়াতেমালা এবং নিকারাগুয়া থেকে শুরু করা এই আক্রমণ কাস্ত্রোর নিদিষ্ট কিউবার বিপ্লবী সশস্ত্র বাহিনী তিন দিনের মধ্যে পরাজিত করে।
আব্দুল হেকিম চৌধুরী
আব্দুল হেকিম চৌধুরী (১ মার্চ ১৯২৪ - ২৪ মার্চ ১৯৮৬) হলেন বাংলাদেশের একজন প্রখ্যাত রাজনীতিবিদ ও একাধিকবার নির্বাচিত পূর্ব পাকিস্তান প্রাদেশিক পরিষদ ও জাতীয় সংসদ সদস্য।
আব্দুল হেকিম ১৯২৪ সালের ১ মার্চ তৎকালীন ব্রিটিশ ভারতের বেঙ্গল প্রেসিডেন্সির সুনামগঞ্জ মহুকুমার ধর্মপাশার ধর্মপাশা ইউনিয়নের ধর্মপাশা গ্রামে জন্মগ্রহণ করেন। তার পিতার নাম আব্দুর রহমান চৌধুরী। তার সন্তানরা হলেন রফিকুল হাসান চৌধুরী (জ্যেষ্ঠ পুত্র) ও ফখরুল ইসলাম চৌধুরী।
আব্দুল হেকিম ১৯৭৩ সালের ৭ মার্চ অনুষ্ঠিত ১ম জাতীয় সংসদ নির্বাচনে আওয়ামী লীগের মনোনয়নে তৎকালীন সিলেট-১ (বর্তমানঃ সুনামগঞ্জ-১) আসন থেকে এমপি নির্বাচিত হন।
আব্দুুল হেকিম চৌধুরীর স্মৃতি স্মরণে ধর্মপাশা উপজেলার জিরো পয়েন্টে সুনামগঞ্জ জেলা পরিষদ কর্তৃক ২০১৫ সালের জানুয়ারিতে একটি মুষ্টিবদ্ধ হাতে একটি জাতীয় পতাকা ধরা দৃশ্যপট যুক্ত স্মৃতিসৌধ নির্মান করা হলেও অদ্যাবধি সেটিতে কোনো নামফলক সংযোজন করা হয়নি এবং এটিকে আনুষ্ঠানিকভাবে উদ্বোধনও করা হয়নি।
টিমো ওয়ের্নার
টিমো ওয়ের্নার (জন্ম ৬ মার্চ ১৯৯৬) একজন জার্মান পেশাদার ফুটবলার যিনি একজন ফরওয়ার্ড হিসেবে জার্মান ক্লাব আরবি লেইপজিগ এবং জার্মানী জাতীয় দল-এর হয়ে খেলে থাকেন।
২০১৩ সালের ১লা আগষ্ট, তিনি ২০১৩–১৪ ইউয়েফা ইউরোপা লিগ কোয়ালিফাইয়ং পেইস-এ জার্মান ক্লাব ভিএফবি স্টাটগার্ট-এর হয়ে আরেক জার্মান ক্লাব পিএফসি বোটেভ প্লভডিভ-এর বিপক্ষে অভিষিক্ত হন। তখন ওয়ের্নারের বয়স ছিল ১৭ বছর, চার মাস এবং ২৫ দিন, যার কারণে তিনি বুন্দেসলিগা'র দল ভিএফবি স্টাটগার্ট-এর হয়ে সবচেয়ে কনিষ্ঠ খেলোয়াড় হিসেবে একটি আনুষ্ঠানিক ম্যাচ খেলে ফেলেন।
২০১৩ সালের ১৭ই আগস্ট, তাকে জার্মান ফুটবল লিগ বুন্দেসলিগা'য় জার্মান ক্লাব বায়ের লেভারকুসেন এর বিপক্ষে ম্যাচে প্রথম উপস্থিত হতে দেখা যায়। ২০১৩ সালের ২২ই সেপ্টেম্বর, তিনি তার নিজেস্ব ক্লাব ভিএফবি স্টাটগার্ট-এর হয়ে ইনট্রাচ্ট ফ্রাঙ্ককার্ট-এর বিপক্ষে তার বুন্দেলিগা'র প্রথম গোলটি করেন। একই বছরের ১০ই নভেম্বর, ওয়ের্নার তার করা নিজেস্ব গোল সংখ্যার হিসাবে আরো দুটি যোগ করেন, কারণ তার দল এসসি ফ্রেইবার্গ-কে ৩-১ গোলে হারায়, খেলায় তিনি ২-০ এবং ৩-১, এই দুই সময়ে গোল করে দলকে এগিয়ে নিয়ে যান, যার কারণে তিনি বুন্দেসলিগার ইতিহাসে সবচেয়ে কনিষ্ঠ খেলোয়াড় হিসেবে এক ম্যাচে দুটি গোল করার কৃতিত্বের মালিক হন।
ওয়ের্নার জার্মানী জাতীয় কিশোর দলের হয়ে তার দেশের প্রতিনিধিত্ব করেছেন, তিনি অনুর্ধ১৫, অনুর্ধ১৬, অনুর্ধ১৭, অনুর্ধ১৮, অনুর্ধ১৯ এবং অনুর্ধ ২১ দলের হয়ে খেলেছেন, সবমিলিয়ে তিনি ৪৮ ম্যাচে ৩৪টি গোল করেন। ২০১০ সালে তিনি জার্মানি অনুর্ধ১৫ দলের হয়ে পোল্যান্ড-এর বিরুদ্ধে তার প্রথম দেখায় হ্যাট-ট্রিক করেন। দুই বছর পর, তিনি ২০১২ ইউয়েফা ইউরোপিয়ান অনুর্ধ-১৭ চ্যাম্পিয়নশিপ প্রতিযোগিতায় জার্মানি দলের একজন সদস্য ছিলেন, তারা রানার-আপ হয়ে প্রতিযোগিতাটি শেষ করেন।
ওয়ের্নার ২০১৭ সালে, ইংল্যান্ড দলের বিপক্ষে একটি বন্ধুত্বপূর্ণ ম্যাচ খেলার জন্য জার্মান জাতীয় দলের প্রধান কোচ ইওয়াখিম ল্যোভ-দ্বারা জার্মান জ্যেষ্ঠ দলে ডাক পান এছাড়াও ২০১৮ রাশিয়া বিশ্ব কাপের যোগ্যতার্জন ভিত্তিক ম্যাচে আজারবাইজান এর বিপক্ষে খেলার জন্যও ডাক পেয়ে ছিলেন, খেলা গুলো যথাক্রমে তিনি ২২শে মার্চ এবং ২৬শে মার্চে অনুষ্ঠিত হয়।
২০১৭ সালের ১৭ই মে, রাশিয়ায় অনুষ্ঠেও ২০১৭ কনফেডারেশনস কাপ-এর জন্য জার্মানী দলে ওয়ের্নার এর নাম ঘোষণা করা হয়।
শিবনাথ বন্দ্যোপাধ্যায়
শিবনাথ বন্দ্যোপাধ্যায় (১১ জুলাই, ১৮৯৭ - ১৬ ডিসেম্বর, ১৯৮২) একজন বাঙালি শ্রমিক নেতা, সাম্যবাদী স্বাধীনতা সংগ্রামী ও সোসালিস্ট ইন্টারন্যাশনালের সদস্য ছিলেন।
শিবনাথ বন্দ্যোপাধ্যায় ব্রিটিশ ভারতের খুলনা জেলায় জন্মগ্রহন করেন, তার পিতার নাম ছিল দ্বারকানাথ বন্দ্যোপাধ্যায়। ছোটবেলায় হুগলী জেলায় চলে আসেন। হুগলী মহসিন কলেজে পড়া শেষ করে কলকাতা বিশ্ববিদ্যালয় থেকে এম এস সি পাশ করেন গনিতে। পড়াকালীন প্রবাসীনী দেবীকে বিবাহ করেন তিনি। ১৯২০ সালে অসহযোগ আন্দোলনে যোগ দিয়েছিলেন।
ভারতের স্বাধীনতা সংগ্রামে বৈদেশিক সাহায্য পাওয়ার চেষ্টায় তিনি ১৯২১ সালে সোভিয়েত রাশিয়া চলে যান আফগানিস্তানের ভেতর দিয়ে। এই সময় তিনি দীর্ঘ পথ পদব্রজে অতিক্র্ম করেছিলেন। মস্কোতে লেনিনের মরদেহ নিয়ে যেদিন শোকমিছিল বের হয় সেইদিন তিনি সেখানে পৌছান ও মিছিলে যোগদান করেন। আফগানিস্তানে থাকাকালীন সেখানকার হাবিবিয়া কলেজে বিজ্ঞানের অধ্যাপনা করতেন, রাজা আমানুল্লার সাথে তার আলাপ হয়। কাবুলে ব্রিটিশবিরোধী অস্থায়ী ভারত সরকার গঠনে তিনি ছিলেন অন্যতম প্রধান স্থপতি। মস্কোতে থাকাকালীন প্রায় সব বলশেভিক নেতার সংস্পর্শে আসেন তিনি। মস্কোর টয়লার্স বিশ্ববিদ্যালয়ে শিক্ষকতা করতেন। পূর্ব ইউরোপের অনেক জায়গা ঘুরে ১৯২৪ সালে লন্ডন যান। সেখান থেকে ফেরার পথে পাসপোর্টের সমস্যায় থেকে যান ও সাপুরজি সাকলাওয়াতের নির্বাচনী প্রচারাভিযানে সংগী হন শিবনাথ। শ্রমিক নেতা ক্লিমেন্ট এট্‌লির সহযোগীতায় ১৯২৫ সালে দেশে ফিরে আসেন তিনি। দেশে ফেরার পর মীরাট ষড়যন্ত্র মামলায় আসামী বলে অভিযুক্ত করা হয় তাকে।
শিবনাথ বন্দ্যোপাধ্যায় ১৯২৯ সালে লিলুয়ায় রেলওয়ে ধর্মঘট পরিচালনা করেন ও ১৯৩৩ সালে অল ইন্ডিয়া ট্রেড ইউনিয়ন কংগ্রেসের কানপুর সম্মেলনে সাধারণ সম্পাদক নির্বাচিত হন। ১৯৩৭ সালে ঐতিহাসিক চটকল শ্রমিক ধর্মঘট পরিচালনা করেন। বাংলার শ্রমিক আন্দোলনের অন্যতম প্রধান মুখ হিসেবে তিনি অল ইন্ডিয়া ট্রেড ইউনিয়ন, হিন্দু মজদুর সভা, ক্যালকাটা ট্রাম শ্রমিক সংগঠন, বেঙ্গল চটকল মজদুর ইউনিয়নের নেতৃত্বে ছিলেন। রেল শ্রমিক সংগঠন ও বঙ্গীয় ব্যবস্থাপক আইন পরিষদের সদস্য ছিলেন। কলকাতার ধাঙড় আন্দোলনেও তিনি নেতার ভূমিকায় ছিলেন। বিভিন্ন সময়ে প্রায় দশ বছর কারাবাস করেছেন তিনি। ১৯৫৪ সালে সরকারী আমন্ত্রনে চীন ভ্রমণ করেন ১৯৭৫ সালে সক্রিয় রাজনীতি থেকে অবসর নিয়ে সামাজিক ও ত্রাণমূলক কাজ করতেন। চটকল শ্রমিকদের জন্য গড়ে তোলেন ভাটপাড়া-নৈহাটি কো-অপারেটিভ ক্রেডিট সোসাইটি।
শিবনাথ বন্দ্যোপাধ্যায় ১৬ ডিসেম্বর, ১৯৮২ সালে মারা যান।
কণাদ তর্কবাগীশ
কণাদ তর্কবাগীশ একজন নবদ্বীপের বিখ্যাত দার্শনিক পণ্ডিত ছিলেন। খ্রীষ্টীয় পঞ্চদশ শতাব্দীতে তিনি বর্তমান ছিলেন।
কণাদ তর্কবাগীশ নবদ্বীপের পণ্ডিত বাসুদেব সার্ব্বভৌমের ছাত্র ছিলেন।
কণাদ তর্কবাগীশের গঙ্গেশ উপাধ্যায়ের তত্ত্বচিন্তামণির উপর 'মণি ব্যাখ্যা' নামক এক প্রসিদ্ধ টীকা আছে। এছাড়া 'ভাষারত্নম' 'আপশব্দ খণ্ডনম' প্রভৃতি গ্রন্থ তাঁর রচিত।
জীবনী কোষ - শ্রীশশিভূষণ বিদ্যালঙ্কার - দ্বিতীয় খণ্ড ১৩৪৫ বঙ্গাব্দ
ব্রজেশ হিরজী
ব্রজেশ হিরজী (জন্ম ১৬ই জুন ১৯৭১সাল) হলেন একজন বিশিষ্ট অভিনেতা, যিনি হিন্দি সিনেমা তার কৌতুক ভূমিকা জন্য পরিচিত। তিনি একটি সুপরিচিত টেলিভিশন এবং থিয়েটার ব্যক্তিত্ব। তিনি টেলিভিশনে একটি কমেডি শোতে “টী টাইম মনোরঞ্জন” (১৯৯৪), স্মৃতি ইরানি এবং রাজু শ্রীবাস্তবের সাথে সহ-অভিনেতা হিসেবে প্রথম আত্মপ্রকাশ করেন।
তিনি ৪১টিরও বেশি গুজরাটি ভাষার নাটকগুলিতে অভিনয় করেছেন এবং রেহানা হ্যায় মেরে দিলমে, কাহো না পেয়ার হ্যায়, মুজাহি কুছ ক্যাহনা হ্যায়, গোলমাল রিটার্নস্‌, তুম বিন-সহ প্রভৃতি অনেক সফল হিন্দি ভাষার চলচ্চিত্রে কাজ করেছেন। তিনি দ্য ম্যান্স ওয়ার্ল্ড শোও উপস্থাপনা করেন। সম্প্রতি তাঁকে একটি খেলার অনুষ্ঠান জোর কা ঝাট্‌কাঃ টোটাল ওয়াইপআউটতে প্রতিযোগী হিসেবে অংশগ্রহণ করতে তাঁকে দেখা যায়। তাঁকে বর্তমানে সাব টিভিতে সিটকমের ভাই ভাইয়া আর ব্রাদার-এ দেখা যায়। তিনি বিগ বস্‌ ৬ষ্ঠ মৌসুমে প্রতিযোগী ছিলেন।
ব্রজেশ ১৬ই জুন ১৯৭১ সালে জন্ম গ্রহণ করেন এবং তাঁর বোন Vrajesh was born on 16 June 1971 and has a sister, পুষ্টি শক্তি, যিনি নিজেও একজন জনপ্রিয় টেলিভিশন অভিনেত্রী মাহি ওয়েতে মাহি চরিত্রে অভিনয়ের জন্য পরিচিত। তিনি হলেন একজন এআইইএসি (আইসেক) –এর প্রাক্তন ছাত্র।
One of his acts with Guddi Maruti in Sorry meri Lorry on Zee TV became very popular specially his phrase Heer bye from Heerji.
ভূতত্ত্বের ইতিহাস
পাললিক শিলার গবেষণা থেকে দেখা যায় পাথর এবং পৃথিবীর স্তরবিন্যাস, প্রকৃতিবিদদের এই ধারণা প্রদান করে যে পৃথিবী তার অস্তিত্বের সময় থেকে অনেক পরিবর্তনের মধ্য দিয়ে গেছে। এই স্তরগুলিতে অজানা প্রাণীর জীবাশ্ম বিদ্যমান, যা স্তর থেকে স্তর থেকে জীবের অগ্রগতি ব্যাখ্যা করে থাকে।
সপ্তদশ শতকে নিকোলাস স্টেনো প্রথম প্রকৃতিবিদ ছিলেন যিনি জীবাশ্ম অবশিষ্টাংশ এবং পাললিক শিলার মধ্যে সম্পর্কের ধারণা প্রদান করেন। তাঁর পর্যবেক্ষণসমূহ তাঁকে কিছু গুরুত্বপূর্ণ স্তরবিজ্ঞান তত্ত্ব (যেমন, "উপরিপাত নীতি" এবং "মূল আনুভূমিক নীতি") প্রণয়ন করে। ১৭৯০-এর দশকে উইলিয়াম স্মিথ অনুমান করেন যদি বিভিন্ন স্থানে শিলার দুটি স্তরের অনুরূপ জীবাশ্ম পাওয়া যায়, তাহলে সম্ভাবনা রয়েছে যে দুটি স্তরের বয়স একই। উইলিয়াম স্মিথের ভাতিজা এবং ছাত্র, জন ফিলিপস পরে এই ধরনের গড় নিয়ে গণনা করে বলেন পৃথিবীর বয়স প্রায় ৯৬ মিলিয়ন বছর।
অষ্টাদশ শতকের মাঝামাঝি সময়ে প্রকৃতিবিদ মিখাইল লমনোসভ বলেন যে পৃথিবী মহাবিশ্বে অন্য কিছুর থেকে আলাদা ভাবে এবং কয়েক'শ হাজার বছর পূর্বে গঠিত হয়েছে। লমনোসভের ধারণা ছিল মূলত কাল্পনাপ্রসূ। ১৭৭৯ সালে কমতে দ্যু বুফন একটি পরীক্ষামূলক পদ্ধতি গ্রহণ করে পৃথিবীর বয়স একটি মান অর্জন করার চেষ্টা করেন: তিনি একটি ছোট গ্লোব তৈরি করেন যা পৃথিবীর গঠনতন্ত্রের অনুরূপ এবং তারপর তার শীতলীকরণের হার পরিমাপ করেন। এই পরীক্ষার দ্বারা তিনি একটি সিদ্ধান্তে উপনীত হন যে পৃথিবীর বয়স প্রায় ৭৫,০০০ বছর।
কালাচাঁদ বিদ্যালঙ্কার
কালাচাঁদ বিদ্যালঙ্কার কিশোরী ভজন নামক একটি বৈষ্ণব সম্প্রদায়ের প্রতিষ্ঠাতা। সম্ভবত তিনি খ্রীষ্টীয় ঊনবিংশ অব্দে বর্তমান ছিলেন।
কালাচাঁদ বিদ্যালঙ্কার ঢাকা জেলার অন্তর্গত বিক্রমপুর পরগণার ফরশাইল বা ফল্লশালী গ্রামে জন্মগ্রহন করেন। তিনি একজন বিখ্যাত পণ্ডিত ও পাঠক ছিলেন। তিনি ভাগবতের বহু শ্লোকের অভিনব ব্যাখ্যা করে শ্রোতৃমণ্ডলীকে মুগ্ধ করতেন।
জীবনী কোষ - শ্রীশশিভূষণ বিদ্যালঙ্কার - দ্বিতীয় খণ্ড ১৩৪৫ বঙ্গাব্দ
বিপ্লবী
একজন বিপ্লবী এমন একজন ব্যক্তি যিনি সরাসরি বিপ্লবে অংশগ্রহন করেন বা তা সমর্থন করেন। এছাড়াও, বিশেষণ হিসাবে ব্যবহার করা হলে, বিপ্লব শব্দটি এমন একটি বিষয়কে বোঝায় যা সমাজের উপর বা মানুষের প্রচেষ্টার উপর আকস্মিক প্রভাব ফেলেছে।
আব্দুর রইছ
আব্দুর রইছ (১ মে ১৯৩১ - ১৮ ডিসেম্বর ১৯৮৮) হলেন বাংলাদেশের একজন প্রখ্যাত রাজনীতিবিদ ও পূর্ব পাকিস্তান প্রাদেশিক পরিষদ ও জাতীয় সংসদ সদস্য।
আব্দুর রইছ ১৯৩১ সালের ১ মে তৎকালীন ব্রিটিশ ভারতের বেঙ্গল প্রেসিডেন্সির সুনামগঞ্জ মহুকুমার জগন্নাথপুরের পাটলী ইউনিয়নের বনগাঁও গ্রামে জন্মগ্রহণ করেন। রফিকা রইছ চৌধুরীর সাথে তিনি বিবাহবন্ধনে আবদ্ধ হন। তাদের সন্তান হলেন সুনামগঞ্জের ১ম জেলা পরিষদ প্রশাসক ব্যারিষ্টার এম. এনামুল কবির ইমন।
আব্দুর রইছ ১৯৭৩ সালের ৭ মার্চ অনুষ্ঠিত ১ম জাতীয় সংসদ নির্বাচনে আওয়ামী লীগের মনোনয়নে তৎকালীন সিলেট-৩ (বর্তমানঃ সুনামগঞ্জ-৩) আসন থেকে এমপি নির্বাচিত হন।
কুলদানন্দ ব্রহ্মচারী
কুলদানন্দ ব্রহ্মচারী একজন বাঙালি সাধক। ১২৭৪ বঙ্গাব্দের (১৮৬৮ খ্রীষ্টাব্দ) ২৫শে কার্ত্তিক, রবিবার বৈকুণ্ঠ চতুর্দ্দশীর রাতের ঢাকা জেলার পশ্চিমপাড়ার ইছাপুর গ্রামে তাঁর জন্ম হয়। তাঁর পিতা কমলাকান্ত বন্দ্যোপাধ্যায়, মাতা হরসুন্দরী দেবী। পিতা কমলাকান্ত বন্দ্যোপাধ্যায় একজন তান্ত্রিক সাধক ছিলেন।
কুলদানন্দ ছাত্রজীবনে আনুষ্ঠানিক ব্রাহ্ম ছিলেন। পরবর্তী জীবনে তিনি প্রসিদ্ধ সাধক বিজয়কৃষ্ণ গোস্বামীর শিষ্যত্ব গ্রহণ করেন।
তাঁর রচিত গ্রন্থের মধ্যে শ্রীশ্রীসদ্‌গুরুসঙ্গ প্রধান।
১৩৩৭ বঙ্গাব্দের আষাঢ় মাসে কুলদানন্দের মৃত্যু হয়।
লা হিগুয়েরা
লা হিগুয়েরা () বলিভিয়ার ভাল্লেগ্রান্দে প্রদেশের একটি ছোটো গ্রাম। এই গ্রামে বিপ্লবী চে গেভারাকে হত্যা করা হয়।
এই গ্রামটি সান্তা ক্রুজ দে লা সিয়েররার ১৫০ কিলোমিটার দক্ষিণ-পশ্চিমে ও পুকারার ১৫ দক্ষিণ-পশ্চিমে অবস্থিত। লা হিগুয়েরা সমুদ্রপৃষ্ঠ থেকে ১৯৫০ মিটার উঁচুতে অবস্থিত।
বলিভিয়ার সেনাবাহিনীর ভাষ্যমতে তারা গুয়েভারাকে ৭ অক্টোবর গ্রেফতার করে এবং তার মৃত্যু হয় ৯ অক্টোবর ১৯৬৭ সাল বেলা ১.১০ টায়। মৃত্যুর এ সময়কাল এবং ধরণ নিয়ে মতভেদ এবং রহস্য এখনো আছে। ধারণা করা হয় ১৯৬৭ সালের এই দিনটিতে এই গ্রামে নিরস্ত্র অবস্থায় নয়টি গুলি করে হত্যা করা হয় বন্দী চে গেভারাকে।
ভগৎবীর তামাঙ
ভগৎবীর তামাঙ (১ জুন, ১৮৫৯ - ১৯২৪) একজন ব্রিটিশ বিরোধী স্বাধীনতা আন্দোলনকারী শহীদ। তিনি জাতিতে গোর্খা ছিলেন। জেলে বন্দী অবস্থায় মারা যান।
ভগৎবীর তামাঙ এর জন্ম হয়েছিল ব্রিটিশ ভারতের দার্জিলিং জেলার গয়াবাড়ি চা বাগান এলাকায়। তার পিতার নাম আশিকদেও তামাঙ। গয়াবাড়িতে কর্মরত ছিলেন ভগৎবীর। ১৯২১ সালে অসহযোগ আন্দোলনে যোগ দেন বৃদ্ধ বয়েসে। চা বাগান কর্মী ও শ্রমিকদের সংগঠন গড়ে তোলেন তিনি। সরকারবিরোধী কার্যকলাপের জন্যে কয়েকবার গ্রেপ্তার হয়ে তার অল্পকালের জেল হয়েছিল।
১৯২৩ সালের আগস্ট মাসে পূনরায় গ্রেপ্তার হন ভগৎবীর তামাঙ এবং দার্জিলিং জেলেই মারা যান।
সিংঘি কাংরি
সিংঘি কাংরি হচ্ছে কারাকোরাম পর্বতশ্রেণীর উচ্চতায় অবস্থিত একটি পর্বতশৃঙ্গ। এটি চীন সীমান্তের সিয়াচেন হিমবাহ অঞ্চলে (পাকিস্তানের দ্বারা দাবিকৃত এবং ভারতের দ্বারা অধিকৃত এলাকা) অবস্থিত। ১৯৭৬ সালে জাপানের একদল অভিযাত্রীরা সর্বপ্রথম এই পর্বতে আরোহণ করে।
ক্লাইড ওয়ারহিফটিক
ওয়ারহিফটিক ক্যালিফোর্নিয়ার ফ্রেসনোতে জন্মগ্রহণ করেন ও সেখানেই বড় হয়ে উঠেন। তিনি ১৯৪১ সালে ক্যালটেক থেকে ভূপ্রকৃতবিদ্যায় স্নাতক ডিগ্রি অর্জন করেন এবং ১৯৫৩ সালে হার্ভার্ড থেকে ভূপ্রকৃতবিদ্যায় পিএইচডি ডিগ্রি অর্জন করেন। তিনি ১৯৪১ সাল থেকে আমৃত্যু পর্যন্ত যুক্তরাষ্ট্রের জিওলজিকাল সার্ভে (ইউএসজিএস) -এর জন্য কাজ করেছেন, পাশাপাশি ১৯৬০ থেকে ১৯৮২ সাল পর্যন্ত তিনি ইউনিভার্সিটি অফ ক্যালিফোর্নিয়াতে শিক্ষকতা করেছেন। ওয়ারহিফটিক ১৯৮৯ সালে জুওলজিক্যাল সোসাইটি অব আমেরিকার দ্বারা "বিশিষ্ট ক্যারিয়ার পুরস্কার" গ্রহণের পর নিজেকে সমকামী হিসেবে আত্মপ্রকাশ করেন। তাঁর ফেলো ভুপদার্থবিদ এলান কক্সের সাথে তাঁর মৃত্যু পর্যন্ত গভীর সম্পর্ক ছিল। এলান ১৯৮৭ সালে মৃত্যুবরণ করেন। তিনি সান ফ্রান্সিকোতে ৭৪ বছর বয়সে হার্ট ফেইল করে মারা যান।
ওয়ারহাফটিগ পাবলিক ট্রান্সপোর্ট ব্যবহারে বেশি আগ্রহী থাকতেন। তিনি অটোমোবাইল এবং এরোপ্লেন এড়িয়ে চলতেন এবং নিয়মিত ভাবে সমুদ্রপথে চলাফেরা করে আলাস্কায় তার কর্মক্ষেত্রে যেতেন। তিনি ইউএসজিএসের অনুমতি নিয়ে ঘোড়ায় চালিত গাড়িতে করে তার কাজ পরিচালনা করতেন। তিনি সাধারণ মানুষের কাছে জনপ্রিয় এমন কিছু ফিল্ড গাইড তৈরী করেন; যেগুলো হলোঃ"Streetcar to Subduction and Other Plate Tectonic Trips by Public Transport in San Francisco", "A Walker's Guide to the Geology of San Francisco", and "The Hayward Fault in Hayward and Fremont, via BART"।
ওয়ারহিফটিগ ভুপ্রকৃতিবিদ্যায় তাৎপর্যমণ্ডিত অবদান রেখেছেন। তিনি প্রথম উপকুলীয় বিজ্ঞানী যিনি টেকটোনিক প্লেটের কারণে যে ভূমিকম্প হয়; এ বিষয়ে জনসচেতনতা সৃষ্টি করেন। তিনি বনের ব্যবস্থাপনাগত চর্চার মাধ্যমে ভুপ্রকৃতিবিদ্যাকে; পরিবেশের সমস্যাতে প্রয়োগের ক্ষেত্রে ছিলেন অগ্রনী। তিনি ১৯৭৫ সালে ক্যালিফোর্নিয়ার ফরেস্ট্রি বোর্ডে নিয়োগ পান। যেখানে তিনি ফরেস্ট চর্চাকে আইনীভাবে নিয়ে আসেন; যার ফলে ফরেস্ট ম্যানেজমেন্টে; দীর্ঘস্থায়ী জিওমরফোলজিক্যাল প্রভাবের সৃষ্টি হয়। যারা সিরিয়াস ভুপ্রকৃতবিদ্যায় গবেষণা বা অধ্যয়ন করতে ইচ্ছুক; তাদেরকে এ বিষয়ের প্রতি আগ্রহী করে তুলতে তার অবদানকে গুরুত্বপুর্ণ বলে বিবেচনা করা হয়।
১৯৬৭ সালে, ওয়াহহার্টিফক কোয়ার্টানারী জিওলজি এবং জিওলজিক্যাল সোসাইটি অব আমেরিকার জিওমরফোলজি বিভাগ কর্তৃক ক্রিক ব্রাইয়ান এওয়ার্ড এবং ১৯৮৯ সালে "জিএসএ ডিস্টিংগুইসড ক্যারিয়ার" এওয়ার্ড পান।
রমেশ চন্দ্র সেন
রমেশ চন্দ্র সেন (৩০ এপ্রিল, ১৯৪০) বাংলাদেশের ঠাকুরগাঁও-১ আসনের সংসদ সদস্য। তিনি ২০১৮ সালে বাংলাদেশ আওয়ামী লীগ থেকে মনোনয়ন নিয়ে সংসদ সদস্য হিসেবে নির্বাচিত হয়েছেন।
রমেশ চন্দ্র সেন বাংলা ১৩৪৭ সালের ২ বৈশাখ ঠাকুরগাঁও জেলার সদর উপজেলার রুহিয়া ইউনিয়নের কশালগাঁও গ্রামে জন্মগ্রহণ করেন। তাঁর পিতার নাম ক্ষিতীন্দ্র মোহন সেন এবং মাতার নাম বালাশ্বরী সেন। তিনি ১৯৬৩ সালে রংপুর কারমাইকেল কলেজ থেকে বি,কম পাশ করেন এবং রাজশাহী বিশ্ববিদ্যালয়ে কস্ট একাউন্টিং বিষয়ে ১৯৬৪ সালে এম,কম (প্রথম পর্ব) অধ্যায়ন করেন।
তিনি ছাত্র জীবন থেকেই সক্রিয়ভাবে বিভিন্ন রাজনৈতিক কর্মকান্ডের সাথে জড়িত ছিলেন। ৬০'র দশকে রুহিয়া উচ্চ বিদ্যালয়ে শিক্ষক হিসেবে কর্মজীবন শুরু করার সময় থেকেই তিনি বাংলাদেশ আওয়ামী লীগের সভাপতি ছিলেন। ১৯৬৯ সালে তিনি ঠাকুরগাঁও জেলা আওয়ামী লীগের নির্বাহী কমিটির সদস্য এবং ১৯৯০ সালে জেলা আওয়ামী লীগের সহ-সভাপতি নির্বাচিত হন। তিনি ২০০৫ সাল থেকে অদ্যাবধি ঠাকুরগাঁও জেলা আওয়ামী লীগের সভাপতি হিসেবে দায়িত্ব পালন করছেন। তিনি সরকারের কেবিনেট সদস্য এবং একই সাথে তিনি জাতীয় অর্থনৈতিক পরিষদ (একনেক) এর নির্বাহী কমিটির সদস্য। তিনি ২০০৯ থেকে ২০১৪ পর্যন্ত গণপ্রজাতন্ত্রী বাংলাদেশ সরকারের পানিসম্পদ মন্ত্রী হিসেবে দায়িত্ব পালন করেন।
তিনি ১৯৯৭ সালের ১৮ ফেব্রুয়ারি ঠাকুরগাঁও-১ আসন থেকে প্রথম সংসদ সদস্য নির্বাচিত হন। এরপর ২০০৮ সালের ২৯ ডিসেম্বর দ্বিতীয়বার এবং সর্বশেষ ২০১৮ সালের ৩০ ডিসেম্বর তৃতীয়বার সংসদ সদস্য হিসেবে নির্বাচিত হন।
১০০ ইয়ার্স (চলচ্চিত্র)
হান্ড্রেড ইয়ার্স— দ্য মুভি ইউ উইল নেভার সি একটি ইংরেজি ভাষার নির্মীয়মাণ চলচ্চিত্র যা পরিচালনা করছেন রবার্ট রদ্রিগেজ এবং কাহিনী রচনা ও অভিনয়ে আছেন জন মালকোভিচ। "১০০ ইয়ার্স" চলচ্চিত্রটি ২১১৫ খ্রিস্টাব্দের ১৮ নভেম্বর মুক্তিপ্রদান করা হবে।
মালকোভিচ ও রড্রিগেজ ২০১৫ সালে ঘোষণা করেন যে তারা রেমি মার্টিনের মালিকানাধীন লুই ত্রয়োদশ নামক প্রযোজনা সংস্থার ব্যানারে একটি চলচ্চিত্র নির্মাণ করছেন যা ১০০ বছর পরে মুক্তিপ্রদান করা হবে। ১৮ নভেম্বর ২০১৫ সালে এর টিজার মুক্তি পায়; যদিও চলচ্চিত্রটির কাহিনী সম্পূর্ণ গোপন রাখার কথা বলা হয়েছিল। কেউই চলচ্চিত্রটির ফুটেজ দেখায়নি, এর পরিবর্তে সম্ভাব্য তিনটি ভবিষ্যৎ কল্পনা দেখানো হয়, যেখানে বর্জভূমির ধ্বংসাবশেষ ও প্রযুক্তিগত স্বর্গরাজ্যের দৃশ্য দেখানো হয়।
চলচ্চিত্রটি উচ্চ-প্রযুক্তির বুলেটপ্রুফ বিশেষ বাক্সের ভেতর রাখা হয়েছে, যা ১৮ নভেম্বর ২১১৫ সালে নির্দিষ্ট মেয়াদ পর অর্থাৎ মুক্তির তারিখের দিন স্বয়ংক্রিয়ভাবে খুলে যাবে। মালকোভিচ এবং রদ্রিগেজ সহ, বিশ্বজুড়ে প্রায় এক হাজার অতিথিকে, প্রিমিয়ারের জন্য ধাতব নির্মিত একটি করে আমন্ত্রণমূলক টিকিট প্রদান করা হয়েছে, যা তারা তাদের বংশধরদের হাতে তুলে দিতে পারেন।
ফ্রান্সের কগনেক এবং লুই ত্রয়োদশ প্রকোষ্ঠে ফিরে আসার আগে ২০১৬ সালের কান চলচ্চিত্র উত্সব এবং অন্যান্য শহরগুলিতে "১০০ ইয়ার্স" চলচ্চিত্রটি যে নিরাপদে রাখা হয়েছে তা দেখানো হয়।
হেলিক্স নীহারিকা
হেলিক্স নীহারিকা, হেলিক্স নামেও পরিচিত, NGC 7293, নক্ষত্রপুঞ্জের একটি বৃহৎ প্ল‍্যানেটারি নীহারিকা (পিএন)। সম্ভবত 18২4 সালের পূর্বে কার্ল লুডভিগ হার্ডিং এর আবির্ভাব ঘটেছিল, এই বস্তুটি সমস্ত উজ্জ্বল গ্রহের সাপেক্ষে পৃথিবীর নিকটে অবস্থিত। আনুমানিক দূরত্ব প্রায় 215 পার্সেক (700 আলোকবর্ষ)। এটা ক্যাট আই নীহারিকা এবং রিং নীহারিকা, যার আয়তন, বয়স এবং শারীরিক বৈশিষ্ট্য ডাম্বেল নীহারিকার অনুরূপ, তার সমতুল্য পার্থক্য এবং ইকুয়েটারিয়াল দৃষ্টিকোণ বা প‍্যারালাক্স থেকে আবির্ভাবের মত অনুরূপ। হেলিক্স নীহারিকাকে কখনও কখনও পপুলার সংস্কৃতিতে "ঈশ্বরের চোখ" হিসাবে উল্লেখ করা হয়েছে, পাশাপাশি "আই অফ স্যারন"।
হেলিক্স নীহারিকা একটি প্ল‍্যানেটারি নীহারিকার একটি উদাহরণ, এটি একটি মধ্যম বা নিম্ন ভরবিশিষ্ট নক্ষত্র দ্বারা গঠিত, যা তার বিবর্তনের শেষের দিকে তার বাইরের স্তরকে বিস্ফোরিত করে দেয়। পার্শ্ববর্তী স্থানের জ‍্যোতিষ্কগুলি ও গ্যাসীয় মেঘ আমাদের কল্পিত এক স্থির বিন্দু থেকে এমন দেখায়, যেন আমরা একটি হেলিক্স গঠন বা সর্পিল প‍্যাঁচ দেখছি। এই নীহারিকার কেন্দ্রীয় কোর (central stellar core), যা কিনা এই ধরনের প্ল‍্যানেটারি নীহারিকার নিউক্লিয়াস বা কেন্দ্রক হয় তা সাধারণত একটি শ্বেত বামন নক্ষত্র হয়। কেন্দ্রীয় নক্ষত্রের প্রজ্জ্বলন এতই শক্তিপূর্ণ যে এটি পূর্বে নিঃসৃত গ্যাসগুলিকে উজ্জ্বল ও ভাস্বর করে তোলে।
আলেকজান্ডার নক্ষত্রপুঞ্জের হেলিক্স নীহারিকা প্রায় 700 আলোকবর্ষ দূরে অবস্থিত, প্রায় 0.8 পার্সেক (2.5 আলোকবর্ষ) বিস্তৃত। হেলস নীহারিকার হাবল স্পেস টেলিস্কোপের সাম্প্রতিক চিত্রগুলি ACS যন্ত্র থেকে নতুন প্রকাশিত চিত্রগুলির একটি যৌগ এবং কিট পিক ন্যাশনাল অবজারভেটরিতে ওয়াইইএনএন 0.9-মিটার টেলিস্কোপের মোজাইক ক্যামেরা থেকে বিস্তৃত এঙ্গেল ইমেজ।
বর্তমানে, বয়স অনুমান করা হয় 10600 বছর (এর থেকে 2300 বছর বেশি বা 1200 বছর কম হতে পারে)।
হেলিক্স নীহারিকাটি একটি Prolated Spheroid আকৃতির বলে মনে করা হয় যার বিষুবতলীয় বলয়াংশ অধিক ঘন , যার প্রধান অক্ষটি আমাদের সুবিধাজনক স্থির বিন্দু থেকে 21° থেকে 37° নত। ভেতরের ডিস্কের আকার 8 × 19 আর্কমন্ড ব্যাস (0.52 পিসি); বাইরের টর্সের ব্যাস 12 × 22 আর্কসিন (0.77 পিসি); এবং বাইরের সবচেয়ে রিং প্রায় 25 টি আর্কমিন ব্যাস (1.76 পিসি)।
গোটা নীহারিকার নিখুঁত কাঠামোটি সম্প্রতি শেষ 6,560 বছরে এবং ভিতরের ডিস্কের জন্য 12,100 বছর ধরে সৃষ্ট বলে অনুমান করা হয়েছে। Spectroscopically, বহিরাগত রিং এর সম্প্রসারণ হার 40 km · s, এবং প্রায় 32 km · s ভিতরের ডিস্ক জন্য।
হেলিক্স নীহারিকার ছিল প্রথম planetary nebula-র নিদর্শন যা cometary knot ধারণ করে। এর প্রধান রিংটি প্রধানত knots of nebulosity রয়েছে, যা বর্তমানে অনেক কাছাকাছি planetary গুলোয় শনাক্ত করা হয়েছে। এই নটগুলি অত্যন্ত পরিবর্তনশীল (পিএনএন থেকে) এবং "nebulosity" হিসাবে বর্ণনা করা হয়েছে, প্রতিটি কেন্দ্রীয় স্ট্রাকচার এবং পুচ্ছগুলি থেকে উদ্ভাসিত প্রশম চার্জবিহীন আণবিক গ্যাসের কেন্দ্রস্থলে এবং উজ্জ্বল cusps (স্থানীয় photoionization ফ্রন্ট) দিয়ে গঠিত। সমস্ত খাঁজ PNN থেকে একটি রেডিয়াল দিক থেকে প্রসারিত। পুচ্ছ বাদে, তারা (খুব প্রায়) সৌর সিস্টেমের আকার, আর পিএনএন থেকে লাইট ফোটনগুলির কারণে প্রতিটি নট অপটিক্যালভাবে ঘন। হেলিক্স নেবুলায় থাকা 20,000 এরও বেশী নট রয়েছে।
উত্তেজিত তাপমাত্রা হেলিক্স নীহারিকা জুড়ে পরিবর্তিত হয়। ঘূর্ণায়মান-কম্পনশীল তাপমাত্রা প্রায় 1800 K ।
দবিরুল ইসলাম
মো. দবিরুল ইসলাম (২৯ সেপ্টেম্বর, ১৯৪৮) বাংলাদেশের ঠাকুরগাঁও-২ আসনের সংসদ সদস্য। তিনি ২০১৮ সালে বাংলাদেশ আওয়ামী লীগ থেকে মনোনয়ন নিয়ে সংসদ সদস্য হিসেবে নির্বাচিত হয়েছেন।
মো. দবিরুল ইসলামের পৈতিৃক বাড়ি ঠাকুরগাঁও জেলার বালিয়াডাঙ্গি উপজেলার বড়বাড়ি গ্রাম। তিনি স্নাতক ডিগ্রি অর্জন করেছেন।
পেশায় কৃষি’র সঙ্গে যুক্ত মো. দবিরুল ইসলাম রাজনীতির সঙ্গে সক্রিয় ভাবে যুক্ত আছেন। তিনি সাতবার সংসদ সদস্য নির্বাচিত হয়েছেন।
গেরিলেরো হেরোইকো
গেরিলেরো হেরোইকো (, "বীর গেরিলা") আলবের্তো কোর্দা কর্তৃক তোলা মার্কসবাদী বিপ্লবী চে গেভারার একটি প্রতিমূর্তি আলোকচিত্র। এটি ৫ মার্চ, ১৯৬০ তারিখে কিউবার হাভানাতে লা কনব্রে বিস্ফোরণের শিকারদের জন্য একটি স্মারক পরিষেবাতে নেওয়া হয়েছিল।১৯৬০এর দশকের শেষের দিকে, গেভারার পরবর্তী কর্ম এবং শেষপর্যন্ত মৃত্যুদণ্ডের সাথে চিত্রটি, একটি সাংস্কৃতিক আইকন হিসেবে করণীয় ও বিতর্কিত নেতাকে দৃঢ় করতে সাহায্য করেছিল। কোর্দা বলেছেন যে যেই মুহূর্তে তিনি ছবিটি তুলেছেন, সেই মুহূর্তে গেভারার মুখের অভিব্যক্তি দেখাচ্ছিল "পরম নিগূঢ়তা", রাগ এবং ব্যথা। বছর পরে, কোর্দা বলেন যে ছবিটি গেভারার দৃঢ় চরিত্র দেখিয়েছে। গেভারা ৩১ বছর বয়সী ছিলেন আলোকচিত্র তোলার সময়।
আলবের্তো কোর্দা ছবির সম্বন্ধে বলেন:
নাজমুল হক প্রধান
নাজমুল হক প্রধান (১৬ জানুয়ারি, ১৯৫৭) বাংলাদেশের পঞ্চগড়-১ আসনের সংসদ সদস্য। তিনি ২০১৪ সালে জাতীয় সমাজতান্ত্রিক দল থেকে সংসদ সদস্য হিসেবে নির্বাচিত হয়েছেন।
নাজমুল হক প্রধানের পৈতিৃক বাড়ি পঞ্চগড় জেলায়। তিনি স্নাতকোত্তর পাশ করেছেন।
ব্যবসায়ী নাজমুল হক প্রধান রাজনীতিতে সক্রিয় এবং প্রথমবারের মতো সংসদ সদস্য নির্বাচিত হয়েছেন।
ইয়াসিন আলী (রাজনীতিবিদ)
মো. ইয়াসিন আলী (জন্ম: ১ জুলাই, ১৯৬১) বাংলাদেশের ঠাকুরগাঁও-৩ আসনের সংসদ সদস্য। তিনি ২০১৪ সালে বাংলাদেশের ওয়ার্কার্স পার্টি থেকে সংসদ সদস্য হিসেবে নির্বাচিত হয়েছেন।
ইয়াসিন আলী ১৯৬১ সালের ১ জুলাই জন্মগ্রহণ করেন। মো. ইয়াসিন আলীর পৈতিৃক বাড়ি ঠাকুরগাঁও জেলার রাণীশংকৈল উপজেলা সদর রাজবাড়ীতে। ইয়াসিন আলী রাষ্ট্রবিজ্ঞান বিষয়ে স্নাতকোত্তর ডিগ্রী অর্জন করেছেন।
ইয়াসিন আলী একটি বিশ্ববিদ্যালয়ে অধ্যাপনা করেন। পেশায় অধ্যাপনার সঙ্গে যুক্ত মো. ইয়াসিন আলী রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
ইয়াসিন আলী বাংলাদেশ ওয়ার্কার্স পার্টির রাজনৈতিক আদর্শে বিশ্বাসী একজন সংসদ সদস্য।
২০১৪ সালে তিনি তার নির্বাচনী এলাকা ঠাকুরগাঁও-৩ আসন থেকে নির্বাচনে অংশগ্রহণ করেন ও সাংসদ নির্বাচিত হন। ঠাকুরগাঁও-৩ সংসদীয় আসন হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঠাকুরগাঁও জেলায় অবস্থিত বাংলাদেশ সংসদের ৫ম এবং জেলার ৩য় সংসদীয় আসন। ঠাকুরগাঁও জেলার পীরগঞ্জ উপজেলা এবং রানীশংকাইল উপজেলা নেকমরদ ইউনিয়ন, হোসেনগাঁও ইউনিয়ন, লেহেম্বা ইউনিয়ন, বাচোর ইউনিয়ন, রাতোর ইউনিয়ন ও নন্দুয়ার ইউনিয়ন নিয়ে গঠিত। উক্ত নির্বাচনে মোট ৯৯,৭৯১টি ভোটের মধ্যে ইয়াসিন আলী পেয়েছিলেন ৬২,১১৮ ভোট, যা মোট ভোটের ৬২।২%। তার নিকটতম প্রতিদ্বন্দী জাতীয় পার্টির হাফিজ উদ্দিন আহম্মেদ পেয়েছিলেন ৩৭,৬৭ ভোত, যা মোট ভোটের ৩৭.৮%। ৯ জানুয়ারি, ২০১৪ সাল থেকে তিনি সাংসদের দায়িত্ব পালন করা শুরু করেন।
ঠাকুরগাঁও এ বিভিন্ন চাকরীর নিয়োগে দুর্নিতির অভিযোগ রয়েছে ইয়াসীন আলীর বিরুদ্ধে।
মনোরঞ্জন শীল গোপাল
মনোরঞ্জন শীল গোপাল (১ জানুয়ারি ১৯৬৪) বাংলাদেশের দিনাজপুর-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
মনোরঞ্জন শীল গোপালের পৈতৃক বাড়ি দিনাজপুর জেলার কাহারোল উপজেলার নয়াবাদ গ্রামে। তিনি স্নাতক ডিগ্রি অর্জন করেছেন।
পেশায় সাংবাদিকতা, ব্যবসা ও কৃষি’র সঙ্গে যুক্ত মনোরঞ্জন শীল গোপাল রাজনীতির সঙ্গে সক্রিয় ভাবে যুক্ত আছেন। তিনি তৃতীয়বার সংসদ সদস্য নির্বাচিত হয়েছেন।
গোপাল ২০১৮ সালের একাদশ জাতীয় সংসদ নির্বাচনে আওয়ামীলীগের মনোনয়নে মহাজোটের প্রার্থী হন এবং ১ লাখ ৯৮ হাজার ৭৯২ ভোট পেয়ে পুনরায় সংসদ সদস্য নির্বাচিত হন।